
N. uoren Euroopan" johtavana aatteena on Euroopan yhteys. 


J ikakousttont emme kirjoituksissa valaistaan Euroopan yhteyttä poliit- 
tiselta, sivistykselliseltä, taloudelliselta ja teknilliseltä kannalta 
katsoen. 


K aikkia Euroopan akateemikkoja, jotka toimivat rintamataistelijoina 
idässä, vapaaehtoisina vapaaehtoisjoukoissa tai henkisinä taisteli- 
joina korkeakouluissa ja virastoissa, ja jotka saavat tämän lehden, 
pyydetään osallistumaan sen toimitukseen, 


W ulkaisija toivoo täten saavansa avustajikseen kaikki Euroopan hen- 
kisen alan työntekijät, tutkijat, kaikkien tiedekuntien ylioppilaat 
ja valmistuneet akateemikot, filosoofit, lääkärit ja luonnontutkijat, 
filoloogit, lakimiehet ja teoloogit, valtio- ja kansantaloustieteilijät, 
geopoliitikot ja toimittajat, teknikot ja liikkeenharjoittajat sekä kaikki 
Euroopan taiteilijat ja ajattelijat. ,Nuoren Euroopan" tarkoituksena 
on antaa kaikille tilaisuus Euroopan kansojen yhteisiä kysymyksiä 
koskevaan luovaan ajatustenvaihtoon. 


N öiden vihkosten sivut ovat avoimina kaikille eurooppalaisille, jotka 
tahtovat osallistua eurooppalaisia kysymyksiä koskevaan ajatusten- 
vaihtoon. Tämän julkaisun tarkoituksena on Euroopan eheytyminen 
ja taistelu nuorten kansojen aatteiden puolesta. 


Tämä lehti ilmestyy seuraavilla kielillä : 

EUROOPPA ON HERÄÄVÄ 


VARSINAINEN EUROOPPA ODOTTAA VIELÄ SYN- 
TYMISTÄÄN. TÄHÄN ASTI TUNTEMAMME ERIPU- 
RAISUUSILMIÖT OVAT ENSIMMÄINEN MERKKI SEN 
TULOSTA, SILLÄ NE OSOITTAVAT, ETTÄ ON JO OLE- 
MASSA JOSKIN VIELÄ HEIKKOA TAIPUMUSTA 
VASTAKOHTIEN YHDISTÄMISEEN. 

ME EMME MYÖSKÄÄN SAA SEURATA KEHITYSTÄ 
TOIMETTOMINA, VAAN MEIDÄN ON ITSE EDISTET- 
TÄVÄ SITÄ MITÄ TARMOKKAIMMIN; MEIDÄN ON 
PYRITTÄVÄ SAATTAMAAN MAAILMASSA VALLIT- 
SEVAT VOIMAT YHTENÄISYYTEEN JA SOPUSOIN- 
TUUN. | 


FRIEDRICH VON SCHLEGEL 
1772—1829 
(AIKAKAUSILEHTI ,,EUROPA*, 1803) 


VAPAAEHTOINEN MOGENS KALL-BARTEL- 
SEN, KÖÖPENHAMINA: 


Me olemme käyneet 
idän koulun 


Eurooppa ei ole syntynyt uneliaan hiljaisina hetkinä, vaan 
taistelussa; helleenien taistelussa Maratonin luona, Kaarle Martellin 
sodissa, prinssi Eugenin voitoissa, siellä, missä vanhan kulttuurin 
edustajat mannermaallamme asettuivat vastustamaan kulttuurittomia 
kansanlaumoja. Näissä taisteluissa puolustettiin rauhaa ja suojeltiin 
Eurooppaa. 


Eurooppalaisille paljastui jo varhain heidän kaksinainen tehtä- 
vänsä; sanoohan Platokin Maratonin taistelun voittajista: 


» Minä väitän, että nämä michet eivät ole ainoastaan lihallisia 
isiämme, vaan meidän vapautemme ja tämän mannermaan kaikkien 
asukkaiden vapauden isiä. Me kävimme kaikki yhdessä tätä sotaa 
barbaareja vastaan 'itsemme puolesta ja kaikkien niiden puolesta, 
jotka puhuvat samaa kieltä kanssamme.'* 


Tänään ovat asiat aivan samoin: Eurooppa on jälleen taistelussa 
Sisä-Aasiaa vastaan. Mutta samalla sen on taisteltava myöskin 
kaikkia niitä? vastaan, jotka avoimesti tai peitetysti yrittävät 
orjuuttaa ja riistää Eurooppaa sekä henkisessä että aineellisessa 
mielessä. 


Euroopalle vihamielisten voimien oli melkein onnistunut saavuttaa 
päämääränsä. Ne tekivät työtään niin taitavasti ja peitetysti, että 
me emme havainneet todellista vihollista, vaan päinvastoin tais- 
telimme toisiamme vastaan ja riitelimme turhanpäiväisistä asioista. 
Tulos kaikesta tästä oli se, että me heikennyimme ja että vastusta- 
jamme vahvistuivat. 


Mistä johtuu, että vieraat vallat saattoivat usuttaa Euroopan 
valtiot toisiaan vastaan? 

Eurooppa oli joutunut epäjärjestyksen, rappion ja hajanaisuuden 
tilaan. Ajalle olivat ominaisia eristäytyminen ja epäluuloisuus, jotka 
olivat seurauksena joko puuttuvasta itseluottamuksesta tai pahasta 
omastatunnosta. Jokainen ajatteli omaa henkilökohtaista etuaan ja 
kaikki olivat unohtaneet suuremman isänmaansa, Euroopan. 


Kukaan ei koettanut johtaa Euroopan nuorisoa epäluonnnollisuu- 
desta ja rappiotilasta luonnollisuuteen ja järjestykseen. Kukaan ei 
osoittanut nuorisolle uusia arvoja ja päämääriä, vaan ratkaisua 
etsivä nuoriso sai ponnistella aivan yksin. Ensimmäisessä maailman- 
sodassa se joutui. lojumaan juoksuhaudoissa, ja sodan jälkeen se 
vihdoin palasi takaisin ilottomalle kotiseudulleen. Kukaan ei ollut 
voittanut, vaan kaikki olivat hävinneet. Elämän tarkoitus oli joutunut 
kyseenalaiseksi, mutta kuitenkin juoksuhaudoissa oli syntynyt 
jotain uutta. 


Tosin ei vielä silloin ollut mitään mahdollisuuksia valtioiden 
välisen yhteisymmärryksen aikaansaamiseen, mutta kansojen kes- 
kuudesta oli noussut miehiä, joille sodan elämys oli paljastanut 
yhteyden ja toveruuden merkityksen; he uskoivat, että oli olemassa 
sellaisia perusarvoja, jotka saattoivat synnyttää ihmisten välille 


todellisen sydänyhteyden, eikä ainoastaan yhtäpitäviä käsityksiä. 


Nämä miehet eivät olleet ainoat, jotka palasivat sodasta, heidän 
rinnallaan toimi toisin ajattelevia, jotka eivät tahtoneet luopua 
materialismistaan, jotka elivät valekulttuurin ilmapiirissä, jotka 
välttivät —välienselvittelyä, jotka katselivat elämää yksinomaan 
järjen näkökulmasta ja jotka eivät välittäneet sydämen äänen 
kuuntelemisesta. 


Myöskin he puhuivat vapaudesta; mutta he ymmärsivät vapau- 
della hillittömyyttä ja epäjärjestystä. He eivät ottaneet uskoakseen, 
että vapaus piili järjestyksessä. 


He puhuivat veljeydestä, mutta näkivät siinä ainoastaan omien 
etujensa turvan. 


Nämä molemmat suunnat nousivat vastustamaan toisiaan, toisella 
puolella seisoivat ne miehet, jotka kantoivat veren, uhrivalmiuden 
ja alttiiksiantautumisen lippua ja jotka olivat vahvoja, koska he 
luottivat tulevaisuuteen, toisella puolella taas ne miehet, jotka olivat 
materialismin pauloissa ja joiden tunnuslauseena oli: , Meidän 


jälkeemme vedenpaisumus.' 


Vihdoin astuivat näyttämölle ne miehet, joilla on kykyä kaikkien 
myönteisten voimien kokoamiseen ja jotka kätkevät sieluunsa 
Euroopan tulevaisuuden: Adolf Hitler ja Mussolini. 


Lannistettuaan vastustuksen ensin omassa maassaan, tuli lopulta 
hetki, jolloin Eurooppa heidän johtamanaan ryhtyi taistelemaan 
rappeutumista, hajanaisuutta ja luonnottomuutta vastaan, ja koko 
Euroopan nuoriso, joka vihdoinkin näki hartaimpien toiveittensa 


toteutuvan, seurasi taistelukutsua. 


Me olemme sen jälkeen käyneet idän koulun, me olemme tässä 
taistelussa löytäneet elämämme täyttymyksen, parhaat toverit ovat 
kaatuneet vieressämme, ja heidän Venäjällä olevista haudoistaan on 
tullut meille velvoitus. Me tiedämme, että toverimme ovat kaatuneet 
taistelussa Euroopan tulevaisuuden puolesta, heidän muistonsa elää 
meissä, ja me jatkamme sen aatteen levittämistä, jonka puolesta 
he kaatuivat. 

Me tiedämme, että vielä edessämme oleva taistelu tulee olemaan 
raskas, mutta se, joka haluaa päästä huipulle, ei saa pelätä louhik- 


koja ja jyrkillä poluilla hänen on jännitettävä lihaksensa äärimmilleen. 


Me tiedämme, mikä on meidän päämäärämme, ja me emme anna 
houkutella itseämme pois valitsemaltamme tieltä. Me uskomme 
myöskin, että suorituksemme ja perityt ominalsuutemme tekevät 


meidät kelvollisiksi rakentamaan uutta Eurooppaa. 


Kerran loppuu tämäkin sota — mutta — ja sitä ei kukaan saisi 


unohtaa — silloin alkaa uusi ja kauniimpi kilvoittelu, taistelu 
onnellisen ja elinvoimaisen eurooppalaisen yhteiskunnan luomiseksi. 

TRI PAUL MOREAUX, LUTTICH, BELGIA: 


Eurooppa ja antiikin ihanne 


Tämän sodan juuret ovat kiinni sekä henkisessä että aineellisessa 
maailmassa. Vastakkaisten etujen taakse, joita pintapuolinen katselija 
on valmis pitämään tämän kansojen välisen kamppailun aiheena, 
kätkeytyy maailmankatsomuksien välinen ristiriita. 

Tänään taistellaan Euroopan kamaralla ratkaisutaistelua inhimil- 
lisen sielun tulevaisuudesta. Vuosisatojen ajan on inhimillinen sielu 
imenyt voimansa kreikkalaisuudesta, sellaisena kuin se kirkkaana 
ja puhdistuneena esittäytyi niille henkilöille, jotka hakivat mittapuuta 
omaa elämäänsä varten. Keskiajalla gotiikan aikoihin eurooppa- 
laisuus tosin näytti kyllin lujalta voidakseen omin voimin puolustaa 
paikkaansa, mutta myöhemmin se varsinkin renessanssin ajoilta 
alkaen yhä enemmän ja enemmän alkoi nojautua kreikkalaisiin 
esikuviin. Viime vuosisadalla tämä yhteys kuitenkin höltyi kat- 
ketakseen lopulta kokonaan; nyt on Euroopan ratkaistava kysymys, 
tahtooko se kokonaan luopua antiikin ihanteesta, vai onko sillä 
syytä entistä kiihkeämmin ryhtyä sitä omaksumaan. 

Mutta olkoonpa antiikin kaipuu kuinka suuri tahansa, mennyttä 
ei koskaan saa palaamaan. Nykyinen aika ei voi varauksitta matkia 
sitä elämäntapaa, joka vallitsi kreikkalaisuuden tärkeimpänä aikana, 
Perikleen hallituskautena, jonka meidän ajastamme eroittaa enem- 
män kuin 2500 vuotta. Syynä kaikkiin viime vuosisadalta periyty- 
neisiin epäkohtiin, jotka nyt on voitettava, oli ihmisten kykenemät- 
tömyys muodostaa itselleen kuva todellisuudesta koko sen laajuu- 
dessa. Me tunnemme, että meidän on vielä kerran aloitettava alusta 
ja koetettava luoda jotain uutta; eurooppalaisen kulttuurin menneet 
aikakaudet ovat vähitellen kokonaan käyttäneet loppuun sen 
perusaineen, josta ne toinen toisensa jälkeen olivat ammentaneet 
itselleen ravintoa. Tämänlaatuinen kriisi oli tuttu myöskin kreik- 
kalaisuudelle, sekin tunsi tämän tyytymättömyyden menneisyyteen, 
sekin etsi uutta luottamusta tulevaisuuteen ja sen vuoksi, että meillä 
on tapana tarkastella tuota aikaa ennakolta omaksutussa valossa, 


T 


näyttää juuri se meistä kaikkein suurimmalta. Kaupunkivaltiot, eikä 
suinkaan yksinomaan Ateena, olivat aikaisemmin varmaankin olleet 
vieläkin lujempia ja loistavampia kuin Perikleen aikana, ja tuo 
aikaisempi aika meidän nyt olisi palautettava mieliimme. 


Niihin aikoin oli tapana pitää ihmistä yhtenäisenä kokonaisuutena, 
jossa sielu ja ruumis itsestään olivat sopusointuisessa suhteessa 
teisiinsa. Kansa harrasti innolla sekä urheilukilpailuja että näytelmiä, 
se ihaili sekä atleettien voimakkaita ruumiita että Homeroksen 
eepoksia. Kreikkalainen ihminen toi esille kaikki inhimillisyytensä 
piirteet, hän oli esimerkki täydellisestä sopusointuisuudesta. 


Kreikkalaisten poliittista katsantokantaa hallitsi yksi ainoa aate: 
Yksityinen henkilö saattaa kehittyä täydellisyyteen vain yhteis- 
kunnan puitteissa. 


Euroopassa = saatettiin sen sijaan viime vuosisatojen aikana 
yksityisissä henkilöissä havaita lisääntyvää taipumusta pitää omaa 
itseään ainoana mahdollisuutena kehittää itseään täydellisyyteen. 


Liberaaliset opit ovat tästä paras esimerkki: tämän teorian 
mukaan ihmisten on solmittava keskenään yhteiskunnallinen sopimus, 
jotta joku ylempi instanssi takaisi heille mahdollisimman suuren 
määrän persoonallista vapautta; niin pian kun tämä auktoriteetti 
ylittää tehtävänsä yksinkertaisena takaajana, aletaan sitä pitää 
häiritsevänä. 

Liberalismi ei kuitenkaan ole ainoa oppi, joka edustaa yli nis- 
kansa mennyttä yksilön itsemääräämisoikeutta. Eräs samantapainen 
virtaus on paljon vanhempi ja paljon laajakantoisempi; — vanhempi, 
koska se esiintyi jo renessanssin aikoihin, jollei aikaisemminkin, ja 
laajakantoisempi, koska se ulottui kaikille inhimillisen elämän aloille; 
itse valtiotkin joutuivat kärsimään tästä individualistisesta kriisistä. 

Poliittinen egoismi oli jo vuosisatojen ajan levinnyt kaikilla 
aloilla, jokainen kansakunta halusi eristäytyä kaikista muista, 
ikäänkuin se olisi elänyt yksin maailmassa. 

Suuret eurooppalaiset perineet olivat sammuneet, ja Euroopassa 
eli rinnakkain valtioita, jotka olivat kadottaneet väliltään kaiken 
elävän yhteyden. 

Eräs vanhan Euroopan tilanteelle ominainen rappeutumisen 
merkki oli se tosiasia, että yleinen dualismi eroitti eri käsitykset 

todellisuudesta. Furoopassa ei enää pystytty keventämään aineen 
raskautta hengen avulla. Huolenpito ruumiista johti sielun laiminlyö- 
miseen tai päinvastoin. 


Tuonpuoleisen elämän kaipuu saatettiin vain vaivoin saattaa 
sopusointuun maallisen ihanteen kaipuun kanssa. Ihminen näytti 
kehittyvän ihmiskunnalle epäedulliseen suuntaan. Siten syntyi yhteis- 
kunta, jonka muodostivat erikoistuneet robotit, todelliset ihmissuvun 
epäsikiöt, näytti siltä, että kansakunnille tai kansoille elintärkeätäkin 
toimintaa voitiin ylläpitää ainoastaan keinotekoisesti, ja poliittiset 
mahdit ajoivat tämän välinpitämättömyyden niin pitkälle, että jopa 
taloudelliset ja yhteiskunnallisetkin toimenpiteet saivat poropor- 
varillisen leiman. 


Kaikkien näiden käsitysten pääasiallinen virhe on ollut se, että 
ne antoivat absoluuttisen totuuden arvon vain osalle kokonaiskuvaa. 


Niinpä liberalismi painosti erikoisesti vapautta, sivuuttaen vaieten 
ihmisen muut oikeudet. Marxismi taas ei tuntenut muuta kuin homo 
economicuksen ja luokkataistelut. 


Eurooppa uhkaa nyt sama vaara, joka aiheutti kreikkalaisuuden 
häviön: kaikissa entisissä elinarvoissa tapahtunutta mullistusta ei 
seurannut niiden korvaaminen uusilla samanveroisille arvoilla; kun 
kaupunkivaltiot luhistuivat, luhistui samalla kaikkea yhdessä pitänyt 
voima. Me, jotka olemme ottaneet varteen menneisyyden varoituk- 
sen, tunnemme asemamme ajan pyörteissä ja käännymme ajoissa 
sinne, missä vanhaa ihmiskuntaa seuraavan uuden ihmiskunnan 
henkiset perusarvot ovat kehittyneet korkeimmalle: akselivaltoihin, 
jotka eivät taistele ainoastaan poliittisen vakaumuksen puolesta, 
vaan myöskin juuri Euroopan henkisen uudelleensyntymisen, ja sen 
sielullisen tulevaisuuden puolesta. 


Jos katsotaan todellisuutta suoraan silmästä silmään näyttää 
välttämättömältä aikaansaada järjestys, joka sulkee piiriinsä kaikki 
Furoopan kansat ja antaa jokaiselle yksityiselle mahdollisuuden 
itsensä mahdollisimman täydelliseen kehittämiseen. Solut, olkoonpa 
niiden tehtävä mikä hyvänsä, voivat elää ainoastaan itse ruumiissa. 
Samoin saattaa jokainen Euroopan eetillisistä aatteista jatkuvasti 
puolustaa paikkaansa vain siinä tapauksessa, että se osallistuu uuden 
elämän jälleenrakentamiseen, 


DIPL. INSINÖÖRI KAUKO LEIPONEN, SUOMI: 


Ylioppilas ja työläinen 


Ylioppilas: Kansayhteisön tulevaisuuden ja elämänuskon haltioitu- 
nut julistaja — työläinen: Kansayhteisön jokapäiväisen vakavan 
ahkeruuden ruumiillistuma. Ovatko heidän ihanteensa ja työalansa 
toisilleen täysin vieraita? Ei, päinvastoin! Eurooppalaisen kansal- 
lisuustunteen elävöittämällä ylioppilaalla ja työläisellä on samat 
periaatteet, samat ihanteet ja samat valtiolliset päämäärät. He vain 
toteuttavat ne elämässään eri tavalla. Työläinen ei enää näe 
ylioppilaassa ,herraa'* ja tyhjäntoimittajaa, ja ylioppilas ei enää 
katso väheksyen sorvipenkin ääressä työskentelevään työläiseen tai 
kadunlakaisijana toimivaan työmieheen. Tutustuttuaan toistensa 
työaloihin ja ajattelutapaan ovat he kumpikin oppineet ymmär- 
tämään toistensa työtä ja antamaan sille sen täyden arvon. 


Suomessa on ylioppilaiden ja työläisten välinen keskinäinen 
ymmärtämys kaikilla työaloilla, niin maalla, tehtaissa kuin virastois- 
sakin aina ollut hyvä. Eri yhteiskuntaluokkien välinen säätykierto 
on Suomessa aina ollut voimakas. Vuoden 1935 tilasto osoittaa, että 
noin %s ylioppilaskunnasta kuuluu ensimmäisen polven akateemisesti 
sivistyneisiin, kun sensijaan noin 's kuuluu toisen polven sivisty- 
neisiin, eli siis sellaisiin lapsiin, joiden vanhemmista jompikumpi on 
saavuttanut akateemisen oppiarvon. Ylioppilaista on noin 50% peräi- 
sin talonpoikais- tai työläisväestön piiristä. 

Tällä ylioppilasnuorisolla on itsellään kaikki edellytykset voida 
oikein arvostella henkisen ja ruumiillisen työn välistä näennäistä 
ristiriitaa ja kitkeä kansayhteisöstä pois käsitys herran ja työläisen 
välillä vallitsevasta erosta. 

Jo kouluaikana ja myöhemmin opintojen kestäessä on monilla 
ylioppilailla tapana tehdä ruumiillista työtä edistääkseen ruumiillista 
kuntoaan ja tullakseen vahvoiksi ja terveiksi, Urheilu- ja liikuntahar- 
rastus ovat myöskin lisääntymistään lisääntyneet. Niinsanottuja 
varsinaisia ,lukutoukkia' ei Suomen yliopistoissa ole tuskin nimek- 

sikään. Kun idän uhka kävi yhä ilmeisemmäksi, marssivat ylioppilaat 
kesällä 1939 ensimmäisinä Karjalan kannakselle ryhtyäkseen 
vapaaehtoiseen linnoitustyöhön. Ja välirauhan aikana he osoittivat 
Suomen kansalle avaimen uusien yhteiskunnallisten kysymysten 
ratkaisemiseen — ikivanhan suomalaisen talkootyön, jota vapaa- 
ehtoisesti suoritetaan kokonaisuuden hyväksi. 


Talvisodan kovissa taisteluissa osoitti varsinkin isänmaallinen 
ylioppilasnuoriso, reserviupseerit, sellaista sankaruutta ja uhrimieltä, 
että ne tunnustettiin kaikkialla esimerkilliseksi esikuvaksi. Erikoisen 
suurta tunnustusta he saivat osakseen talonpoikais- ja työläisväestön 
piireistä tulleilta aseveljiltään. Samanlaista isänmaallista uhrimieltä 
osoittivat myöskin nuoret työläiset ja talonpojat, kaupunkien ja 
maaseudun nuoriso. Voitto ja heidän kansansa paras merkitsi heille 
enemmän kuin heidän oma elämänsä. Teoillaan he osoittivat sen 
selvästi nuorille johtajilleen. Yksi sodan saavutuksista oli juuri tämä 
vilpitön lähentyminen ja rehellinen jatkuva kanssakäyminen nuoren 
suomalaisen sukupolven eri piirien välillä. 


Vakavan ajan vaikeudet ovat yhä selvemmin osoittaneet, että 
sota on hävittänyt useita keinotekoisia, luokkataistelun kautta syn- 
tyneitä ristiriitoja, ennakkoluuloja ja käsityksiä. Jäljelle jäävät vain 
kirkastuneet perustotuudet, jotka aina pitävät paikkansa, vaikka 
niitä ei aina tunnustetakaan oikeiksi, kuten oli laitä menneinä 
liberalismin aikoina. 

Nuoret kansayhteisöt hyväksyvät vain kestävät ja ikuiset totuudet 
ja sosiaalisesti terveen yhteiskunnan, jonka menestys ensi sijassa 
riippuu uudesta, luovasta työstä. 

Kansayhteisön jokainen jäsen tunnustetaan arvokkaaksi ja tasa- 
vertaiseksi jäseneksi. Miehen ja naisen arvo ja kunnia perustuvat 
tähän. 

Työ kohotetaan kunniaansa. Kaikki rehellinen työ on yhtä 
arvokasta ja kunniakasta. | 

Jokaisen kansayhteisön jäsenen velvollisuus on suorittaa raken- 
tavaa, joko henkisesti tai ruumiillisesti luovaa työtä. Kansayhtei- 
sölle on jokaisen yksityisen työ yhtä arvokasta ja välttämätöntä. 

se tulee kunnollisesti suoritetuksi, toimikoon hän kansayhteisössä 


Jokainen on henkilökohtaisesti vastuussa työstään ja siitä, A | 
sitten millä paikalla tahansa. ; 


Tämä kaikki edellyttää sitä, että nuoriso kotona ja koulussa 
kasvatetaan edellä esitettyjen periaatteiden mukaisesti. Tulevaisun- 
den ylioppilaan ja työläisen on lapsuudestaan alkaen opittava 
tuntemaan toisensa, heidän on leikittävä yhdessä ja kasvettava 
toistensa seurassa. Tällä tavalla solmitaan siteet, jotka kestävät 
koko elämän, ja täten yhteiset nuoruuden elämykset vaikuttavat 
yhdistävästi. Yhteys ei lisääntyvän ijän mukana saa katketa, vaan 
sitä on vaalittava henkilökohtaisten suhteiden avulla ja syvennettävä 
molemminpuolisesti. — Ylioppilaille on valmistettava tilaisuus elää 
työläisten piirissä, tutustua työläisten vaikeuksiin ja auttaa heitä 
heidän työssään tai heidän kotonaan, jotta työläinen ja hänen 
vaimonsa tämän avun kautta saisivat mahdollisuuden ylimääräisiin 
vapaa-aikoihin ja lomiin. 


Parhaat, ja tulevaisuutta silmällä pitäen lupaavimmat siteet 
ylioppilaiden ja työläisten välillä, samoin kuin muiden väestöryhmien 
välillä solmitaan kuitenkin kansanomaisessa ja kunkin kansayhteisön 
luonteenomaisia piirteitä vastaavaksi sovitetussa yhteisökoulussa: 
työpalvelussa. 


Työpalvelu on nykyisenä teollistumisen ja rationalisoinnin aika- 
kautena välttämätön kansakunnan nuorisolle, niin ylioppilaille kuin 
työläisille, jotta he oppisivat kunnioittamaan toisiaan yhteisessä 
työssä saavutettujen kokemusten avulla. Työpalvelu luo kansayhtei- 
sön. Mutta myöskin kansat, jotka sisäisesti jo ovat yhtenäisiä, 
voivat kokonaisuutena, eikä vain pieniltä osiltaan asettua yhteyteen 
toisten kansojen kanssa. Idän ristiretken sankareiden verestä ja 
kansayhteisön nuorison työpalvelusta on luonnollisena kasvatustu- 
loksena syntyvä yhteisiä ihanteita tunnustava uusi Eurooppa. Nämä 
molemmat tekijät eivät kuitenkaan takaa sen jatkuvaa olemassaoloa; 
sitä varten tarvitaan kansayhteisöjen luovaa työtä. Nousevan ia 
jatkuvasti vahvistuvan uuden Euroopan edellytyksenä on kansayh- 
teisöjen keskinäinen kunnioitus ja työ. 

PROF. TRI MAX PLANCK, BERLIINI: 


Tieteellinen maailmankuva 


Se, joka meidän myrskyisenä aikanamme, joka on horjuttanut 
niin monia käsitteitä, etsii itselleen lujaa sisäistä tukea, suuntaa 
varmaankin katseensa eksaktisiin tieteisiin, jotka ankarine loogillisine 
ja matemaattisine menetelmineen ovat asettuneet kaiken muun hen- 
kisen toiminnan etupäähän. Tässä on kuitenkin alusta alkaen ole- 
massa eräs vakava pulma. Sillä niin luotettavasti kuin tiede työsken- 
teleekin, muodostuu kysymys siitä perustasta, jolle se rakentaa 
järjestelmänsä sitäkin eriväitteisemmäksi. Sillä edellytyksetöntä 
tiedettä ei ole olemassa. Tyhjästä ei voi tehdä mitään johtopäätöksiä, 
vaikka käyttäisi kuinka eksakteja metoodeja tahansa. 


Niinpä siis se suuri kysymys, mitkä perusaatteet on otettava 
eksaktin tieteen lähtökohdaksi on aina ollut kaikkien aikoijen ja 
kaikkien maiden filosofien perinpohjaisen tutkimuksen alaisena, 
Thaleksesta aina Hegeliin asti, mutta kerta kerralta on käynyt ilmi, 
että lopullista vastausta on mahdoton löytää. On helppo käsittää, 
että asioiden näin ollen monet ajattelevat ihmiset ovat pettyneinä 
kääntyneet pois eksakteista tieteistä ja vaipuneet joko mitä jyrkim- 
pään skeptismiin tai mitä räikeimpään taikauskoon. 

Voidaksemme myönteisessä mielessä vastata eksaktien tieteiden 
merkitystä koskevaan kysymykseen on meidän ennen kaikkea haet- 
tava joku lähtökohta, jonka todenperäisyyttä kukaan ei voi epäillä. 

Varminta siitä, minkä tiedämme, on epäilemättä se, minkä itse 
omakohtaisesti koemme, eli siis ne vaikutelmat, joita me elämässämme 
välittömästi saamme ulkomaailmasta aistiemme, silmiemme, kor- 
viemme jne. välityksellä. Kun näemme, kuulemme tai tunnemme 
jotain, niin se on yksinkertainen totuus, jota kukaan epäilijä ei saata 
järkyttää. Siitä syystä muodostaa eletty aistimmaailma ainoan 
kiistattoman perustan eksaktin tieteen työlle. 

Mitä tämä työ sitten käsittää? Lyhyesti sanottuna sen tehtävänä 
on saattaa aistimaailman välitämät kirjavat elämykset järjestykseen 
ja säännöllisyyteen. Tämä tehtävä on aivan sama kuin se, jota me 

varhaisimmasta = nuoruudestamme alkaen päivittäin totunnaisesti 
suoritamme selviytyäksemme kunnolla ympäristössämme. Tieteel- 
linen ajattelu ei eroa tavanmukaisesta ajattelusta laatunsa puolesta 
vaan yksinomaan korkeamman hienoutensa ja täydellisyytensä vuoksi. 

Ottamalla lähtökohdaksi ne kokemukset, jotka ovat meille tuttuja 
ja joihin olemme perehtyneet jokapäiväisen elämän aikana voimme 

.me sitten saada havainnollisen käsityksen myöskin niistä tuloksista, 

joihin tiede työssään on päässyt. Nämä kokemukset ovat saaneet 
meidät muodostamaan ympäröivästä maailmasta yhtenäisen käsityksen, 
käytännön elämässä käyttökelpoisen yleiskuvan ja johtaneet siihen, 
että me kuvittelemme ympäröivää maailmaa sellaisten esineiden 
täyttämäksi, jotka vaikuttavat eri aisteihimme ja siten synnyttävät 
erilaisia aistimuksia. 

Tämä käytännöllinen maailmankuva, jota jokainen meistä kantaa 
sisällään, ei kuitenkaan ole luonteeltaan lopullinen, koska se ei ole 
välitön, vaan rakentunut vasta vähitellen kokemuksiemme pohjalle. 
Niinpä se myöskin muuttuu ja korjautuu jokaisen kokemamme uuden 
elämyksen kanssa, lapsuudesta aina kypsään ikään saakka. 

Juuri samaa voidaan väittää tieteellisestä maailmankuvasta. Tie- 
teellinen maaimankuva ei myöskään ole mitään lopullista, vaan siinä 
tapahtuu alituisia muutoksia ja parannuksia. Päästäksemme oikein 
ymmärtämään tieteellistä maailmankuvaa meidän on sen vuoksi 
parasta ensin kiinnittää huomiomme kaikkein alkukantaisimpan eli 
lapsellisnaiviin maailmankuvaan. 

Niin pian kun lapsi alkaa ajatella, ryhtyy se muodostamaan 
itselleen maailmankuvaa. Tässä tarkoituksessa se kiinnittää huo- 
mionsa niihin vaikutelmiin, joita se vastaanottaa aistiensa välityksellä. 
Se pyrkii saattamaan ne jonkinlaiseen järjestykseen ja tekee siinä 
sivussa monenlaisia havantoja, esim. sen, että näön, tunnon ja kuulon 
välittämät itsessään niin erilaiset vaikutelmat kuitenkin eräällä 
määrätyllä säännöllisellä tavalla kuuluvat yhteen. Jos lapsen käteen 
annetaan leikkikalu, esim. helistin, niin liittyy tuntoaistimukseen 
myöskin vastaava näköaistimus, ja jos lapsi liikuttaa helistintään, 
syntyy säännöllisesti eräs määrätty kuuloaistimus. 

Mitä lapsi mahtanee ajatella :näiden havaintojen yhteydessä? 
Ensin se ihmettelee. Tämä ihmettelyn tunne on hänen tiedonhalunsa 
perimmäinen syy ja sen ehtymätön lähde. Vastustamaton halu 

pakoitta lasta ottamaan salaisuudesta selvän, ja jos se sen yhteydessä 
todellakin pääsee selville jostakin perustavasta seikasta, niin ei se 
malta olla kerta amatta samaa temppua kymmeniä ja satoja kertoja 
vain saadakseen yhä uudelleen ja uudelleen nauttia keksimisen 
riemusta. Keskeytymättömässä jokapäiväisessä askartelussaan lapsi 
täten vähitellen muovailee itselleen selläisen maailmankuvan, jota.se 
tarvitee jokapäiväistä elämäänsä varten. 


Kuta enemmän lapsi varttuu ja kuta täydellisemmäksi sen maail- 
mankuva tulee, sitä vähemmän sillä on syytä ihmettelyyn, ja kun 
lapsi vihdoin on täysikasvuinen ja kun hänen maailmankuvansa on 
saanut kiinteän muodon, pitää hän sitä itsestään selvänä ja lakkaa 
kokonaan ihmettelemästä; mutta tämä ei tapahdu suinkaan siksi, 
että hän täysikasvaneena muka olisi löytänyt ihmearvoituksen 
ratkaisun, vaan ainostaan siksi, että hän on tottunut oman maail- 
mankuvansa lakeihin. Mutta täysikasvaneelle jää yhtä selittämät- 
tömäksi arvoitukseksi kuin lapsellekin, miksi siellä vallitsevat juuri 
ne lait eivätkä jotkut toiset. 

Ihmeistä ensimmäisenä on meillä täysi syy pitää sitä toiasiaa, 
että me luonnosta tapaamme yleensä lainkaan sellaisia sääntöjä, 
jotka pitävät täsmälleen yhtä tarkasti paikkansa kaikkien maiden 
asukkaiden, kansojen ja rotujen suhteen. Tämä tosiasia ei suinkaan 
ole itsestään selvä. Ja uusina ihmeinä on pidettävä sitä, että näillä 
laeilla suurimmaksi osaksi on sellainen sisältö, josta me emme 
aikaisemmin olisi osanneet uneksiakaan. 

* Jokaisen uuden lain havaitseminen lisää siis ihmellisen osuutta 
maailmankuvan rakenteessa. Tämä pitää paikkansa myöskin nykyajan 
tieteellisen tutkimuksen suhteen, joka herkeämättä pääsee uusiin 
saavutuksiin. Ajatelkaamme vain esim. kosmillisen ultrasäteilyn 
salaisuuksia, tai salaperäistä atoomien räjähdyttämistä, tai vaikkapa 
vain elektromikroskoopin paljastuksia. Uuden ihmeen tapaaminen 
merkitsee tieteelliselle tutkijalle, samoin kuin lapsellekin, onnellista 
elämystä, joka antaa hänelle uutta kannustusta työhön, ja hän pyrkii 
selvittämään salaisuuden yhä uudelleen ja uudelleen kertaamalla 
yllättävän kokeensa, muistuttaen hienoine kojeineen alkeellisella 
helistimellään leikkivää lasta. 

Siirtyminen aistimaailmasta maailmankuvaan, aistien maailmasta 
esineelliseen maailmaan, edellyttää joidenkin objektiivisten sääntöjen 

voimaanasettamista. —Aistimukset ovat jokaisen yksityisen omaa 
omaisutta ja ne vaihtelevat eri henkilöiden ollessa kyseessä. Mutta 
esineellinen maailma on kaikille ihmisille samanlainen. 


Aistimaailman vastakohtana nimitetään esineellistä maailmaa 
myöskin todelliseksi maailmaksi (reaaliksi). Reaali-sanan kanssa on 
kuitenkin oltava varovainen. Sillä tähän sanaan liittyy kuva jostain 
ehdottomasti olevaisesta, muuttumattomasta, ja olisi todellakin liikaa, 
jos lapsellisen maailmankuvan esineitä pidettäisiin jotenkin muttu- 
mattomina. Sillä leikkikalu ei ole muuttumaton, se saattaa mennä 
rikki tai tai palaa, ja silloin on sen reaalisuus yllämainitussa mielessä 
lopussa. 

Se, mitä tässä on sanottu lapsellisesta maailmankuvasta pitää 
aivan samoin paikkansa myöskin tieteellisen maailmankuvan suhteen. 
Samoin kuin lapselle hänen ensimmäisinä ikävuosinaan leikkikalu, 
edustivat luonnonilmiöissä atomit varsinaisesti reaalista tiedemiehille 
niiden vuosikymmenien ja vuosisatojen aikana, joita nimitetään klas- 
silliseksi ajaksi. Juuri atomit jäivät jonkun esineen rikkoutuessa 
tai palaessa muuttumattomina jäljelle, ja sen vuoksi ne edustivat 
muuttumatonta kaiken muun muuttuvaisen keskellä. Kunnes sitten 
eräänä päivänä yleiseksi hämmästykseksi havaittiin, että myöskin 
atomit voidaan hajoittaa. Kun me seuraavassa puhumme reaalisista 
maailmasta, tulemme käyttämään tätä sanaa sen rajoitetun naivissa 
merkityksessä, joka on sovitettu kunkin maailmankuvan erikoislaadun 
mukaiseksi. 

Nykyinen =suhteellisuusteorian ja kvanttiteorian hedelmöittämä 
tieteellinen tutkimus on luomaisillaan itselleen uuden maailmankuvan. 
Tämän maailmankuvan reaalisina aineksina eivät enää ole atoomit, 
vaan elektroonien ja protooniem aallot. Nykyiseltä katsantokannalta 
lähtien meidän on siis pidettävä klassillisen maailmankuvan realismia 
naivina. Mutta kukaan ei voi tietää, tullaanko mahdollisesti joskus 
tulevaisuudessa meidän nykyisestä maailmankuvastamme väittämään 
samaa. 

Mutta mitä sitten loppujen lopuksi tarkoittaa tämä ikuinen vaih- 
televaisuus, mitä me nimitämme reaaliseksi? Eikö se tunnu mitä 
suurimmassa määrin epätyydyttävältä jokaisesta, joka pyrkii lopulli- 
siin tieteellisiin toteamuksiin? Kun me ryhdymme pohtimaan tätä 
kysymystä, teemme erään havainnon, jota meidän on pidettävä 

suurimpana ja merkillisimpänä kaikista niistä ihmeistä, joita olemme 
edellä käsitelleet. Tämä havainto on se, että maailmankuvan muut- 
tuessa ei uusi maailmankuva suinkaan syrjäytä vanhaa, vaan pikem- 
minkin jättää sen koko täydellisyydessään entiselleen vain sillä 
erolla, että se lisää siihen vielä yhden erikoisen ehdon, — ehdon, 
joka toisaalta johtaa määrättyyn rajoitukseen, mutta joka toisaalta 
juuri siitä syystä vie maailmankuvan oleelliseen yksinkertaistumiseen. 
Klassillinen mekaniikka pitää todellakin täydellisesti paikkansa 
kaikkien niiden ilmiöden suhteen, joiden yhteydessä valon nopeutta 
voidaan pitää äärettömän suurena ja vaikutuskvanttia (Wirkungs- 
duantum) äärettömän pienenä. Juuri täten on mahdollista johtaa 
klassillisen maailmankuvan 92 eri atomilajia kahdesta alkutekijästä, 
nimittäin elektroneista ja protoneista. Aikaisempi maailmankuva 
säilyy siis entisellään, mutta se on nyt alkanut näyttää meistä vielä 
suuremman, vielä laajemman ja samalla vielä yhtenäisemmän maail- 
mankuvan erikoiselta osalta. 

Samoin on asian laita kaikissa muissa tapauksissa niin pitkälle 
kuin kokemustamme riittää. Toisaalta lisääntyy ja kirjavoituu 
havaittujen luonnonilmiöiden määrä kaikilla aloilla, toisaalta saa 
niiden perusteella johdettu tieteellinen maailmankuva yhä selvemmät 
ja yhtenäisemmät muodot. Maailmankuvan säännöllinen muuttuminen 
ei siis ole mitään säännötöntä sinne tänne horjumista, vaan se 
merkitsee edistystä, parannusta, täydellistymistä. Uskon, että tämän 
tosiasian toteaminen merkitsee periaatteellisesti tärkeintä saavutusta, 
mihin luonnontieteellinen tutkimus on koskaan päässyt. 


Mihin suuntaan tämä edistys sitten kulkee ja mihin päämääriin 
se pyrkii? Pyrkimyksenä on ilmeisesti maailmankuvan jatkuva 
jalostaminen johtamalla siinä säilyneet reaaliset ainekset jostakin 
korkeammasta, laadultaan vähemmän naivista todellisuudesta. Mutta 
päämääränä on sellaisen maailmankuvan luominen, jonka realiteetit 
eivät tarvitse enää mitään tarkistusta ja jotka siitä syystä edustavat 
reaalista sen lopullisessa muodossa. Todistettavasti ei tähän pää- 
määrään koskaan voida päästä eikä tulla pääsemään. Mutta an- 
taaksemme tälle päämärälle jonkun nimen me kutsumme lopullisesti 
reaalia reaaliseksi maailmaksi absoluuttisessa ja metafyysillisessä 
mielessä. Tällä nimityksellä on tarkoitus ilmaista, että tämä maailma 
on kaiken tutkittavan takana. Sen rinnalla pysyy kokemuksen avulla 

luotu maailmankuva pelkkänä likimaisena, enemmän tai vähemmän 
hyvin onnistuneena mallina. Mutta se tosiasia, että maailmankuvassa 
tapahtuu jatkuva täydellistyminen saa tutkijat innokkaasti etsimään 
sen lopullista muotoa. Ja koska on oletettava, että etsitty on myöskin 
olemassa, niin lujittaa se tutkijoissa heidän vakaumustaan, että abso- 
luuttisessa mielessä reaalinen maailma on todella olemassa. Mutta 
metafyysillisesti reaalinen maailma ei ole mikään lähtökohta, vaan 
se on saavuttamattomasta kaukaisuudesta viittova ja suuntaamääräävä 
päämäärä kaikelle tieteelliselle työlle. 


Kuten näimme, ovat eksaktin tieteen juuret elämässä. Mutta tiede 
vaikuttaa myöskin osaltaan elämään. Sillä luonnonvoimien tunte- 
miseen liittyy niiden hallitseminen. Puhtaan tutkimustyön tehtävänä 
on oppia tuntemaan luonnonvoimat, niiden hallitseminen taas kuulu 
tekniikalle. En voi välttää kiusausta vielä lyhyesti kosketella erästä 
vasta viime aikoina saatua vakuuttavaa todistusta tieteen ja tek- 
niikan välisten suhteiden kiinteydestä. Otto Hahnin ja hänen apu- 
laistensa tutkimukset ovat osoittaneet, että siinä hajaantumisessa, 
joka uraani-atomissa tapahtuu, kun sitä pommitetaan yhdellä neut- 
ronilla, vapautuu 2 tai 3 neutronia, joista jokainen liikkuu yksin 
eteenpäin ja voi taas itse puolestaan kohdata ja hajoittaa uraani- 
atomin. Täten vaikutukset moninkertaistuvat ja saattaa käydä 
niinkin, että yhä suuremmän määrän neutrooneja jatkuvasti tör- 
mätessä uraani-atoomeihin vapaaksi pääsevät neutroonit ja sen 
mukaisesti myöskin niiden kehittämä energia paisuvat lumivyöryn 
tai kuuluisien ketjukirjeiden tavoin aivan suunnattomiin, tuskin tajut- 
taviin määriin. I 

Eräs laskelma on osoittanut, että kuutiometrissä uraanioksiidi- 
pulveria tällä tavalla kehittyy vähemmässä kuin %/100 sekunnissa niin 
suuri energiamäärä, että se riittäisi nostamaan 1 miljaardin tonnin 
painon 27 kilometrin korkeuteen. Tämä energiamäärä riittäisi myöskin 
korvaamaan koko maailman kaikkien suurvoimalaitosten suoritukset 
moniksi vuosiksi eteenpäin. 

Vaikka nykyään ei vielä voi olla puhettakaan siitä, että tämä- 
tapaisia huimaavia atominhajoittamisprosesseja voitaisiin käyttää 
tekniikan palveluksessa, niin avautuu tässä kuitenkin vakavalta 
kannalta otettava mahdollisuus, ja kun me ajattelemme lentoteknii- 
kassa, radiossa ja kaukonäkemisessä saavutettuja tuloksia, niin ei 

meillä myöskään ole syytä leimata uraanikoneen rakentamisen 
ajatusta pelkäksi utopiaksi. Kaikki riippuu siitä, että hajautumisen 
ei anneta tapahtua räjähdyksenomaisesti, vaan että sitä sopivien 
kemiallisten keinojen avulla voitaisiin hidastuttaa niin paljon, että 
energian kehitys ei ylitä määrättyä rajaa. Muuten voisi nimittäin 
käydä niin, että k. o. hajaantuminen muodostuisi asianomaiselle 
seudulle ja ehkä koko kiertotähdellemmekin vaarallisen kohtalokkaaksi. 


Ne, jotka aikojen kuluessa ovat kokonaan lakanneet ihmettele- 
mästä oppivat ehkä tällaisten mahdollisuuksien edessä jälleen ihmette- 
lämään. Ja todellakin: äärettömän rikkaan ja alituisesti uudistuvan 
luonnon kasvojen edessä tulee ihminen aina pysymään ihmettelevänä 
lapsena, niin pitkälle kuin hän ehkä onkin päässyt tieteellisissä 
toteamuksissaan, ja hänen on myöskin aina oltava valmis kohtaamaan 
uusia yllätyksiä. 

Täten me siis koko elämämme ajan olemme sellaisten korkeampien 
voimien alaisia, joiden olemuksesta me emme koskaan voi päästä 
perille eksaktien tieteiden avulla, mutta joita kukaan vähänkään 
ajatteleva ihminen ei voi kokonaan sivuuttaa. Ajattelevalle ihmiselle 
avautuu tässä kaksi asennoittumismahdollisuutta, joiden valillä hän 
voi valita: pelko ja vihamielinen vastustus, tai kunnioitus ja antautuva 
luottamus. 

Yksityisillä ihmisillä ei missään tapauksessa ole muuta valinnan 
varaa, kuin taistella elämäntaistelunsa loppuun kärsivällisesti ja 
rohkeasti sekä taipua yläpuolellaan olevien korkeampien voimien 
tahtoon. Sillä kukaan meistä ei ole kehdossaan saanut kiistatonta 
oikeutta onneen, menestykseen ja hyvinvointiin elämässä. Sen tähden 
on meidän vastaanotettava jokainen suopea kohtalonkäänne, jokainen 
iloisesti vietetty hetki ansaitsemattomana, niin, vieläpä velvoitta- 
vanakin lahjana. Puhdas mieli, joka löytää ilmaisunsa velvollisuuden 
tunnontarkassa täyttämisessä on ainoa omaisuus, jota me varmuudella 
voimme nimittää omaksemme, sillä sitä ei mikään maailman mahti 
pysty meiltä ryöstämään, ja se on myöskin ainoa, joka jatkuvasti 
voi tehdä meidät onnelliseksi. Ja se, jonka on sallittu osallistua 
eksaktin tieteen kehittämiseen tulee suuren saksalaisen runoilijan 
tavoin löytämään palkkansa ja sisäisen onnensa siitä tietoisuudesta, 
että on tutkinut mitä tutkittavissa on ja tyynin mielin kunnioittanut 
tutkimatonta. 

PÄÄMINISTERI PROF. TRI LOGOTHETOPOU- 
LOS, ATEENA. 


Kreikkalainen henki ja 
kansojen välinen yhteistyö 


Eri kansojen välisen yhteistyön aate on yhtä vanha kuin maa- 
ilma. Myöskään ei jonkun kansan pyrkiminen yhtymiseen ja omien 
voimiensa keskittämiseen ole mitään uutta. 


Ne esimerkit, joita ihmiskunnan historia meille tästä tarjoaa 
muodostavat keskeytymättömän sarjan tapahtumia, joiden aikana 
eri kansat ovat suorittaneet yhteistyötä puolustaakseen yhteisiä 
etuja. 

Suuret aatteet ovat tällä kiertotähdellä aina vaatineet syntyäksen 
suuria inhimillisiä mullistuksia. Ensimmäisinä kehittivät ja antoivat 
yhtenäisen muodon tälle kansojen välisen yhteistyön suurelle aatteelle 
vanhat kreikkalaiset, sillä he muodostivat amphiktyooni- liittoja ja 
loivat amphiktyooni-hengen, joka oli naapurivaltioiden välisen 
yhteishengen täydellisin ilmaus. Se, joka perehtyy vanhojen 
amphiktyooni-liittojen organisatioon tulee havaitsemaan, että hyvin- 
vointi tässä maailmassa kiistattomasti on riippuvainen politiikan 
siveellisestä suuruudesta sekä niiden eri inhimillisten yhteisöjen 
solidaarisuudesta, jotka rauhan aikoina tekevät työtä oman edistymi- 
sensä hyväksi. Tämän maapallon kansojen oli kuitenkin jouduttava 
kokemaan uusi hirvittävä mullistus, jotta tuo ikivanha aate eri 
kansojen läheisestä yhteistyöstä ja yhdistymisestä jälleen muodostuisi 
eläväksi kaikkien oikeinajattelevien ihmisten sieluissa. Nykyinen 
mullistus on epäilemättä synnyttävä tämän uuden hengen ja toteut- 
tava ihmiskunnan elämää nykyään ohjaavissa laitoksissa suuren ja 
ehkä lopullisenkin uudistuksen. 

Me olemme tänään inhimillisten yhteisöjen kehityksen käännekoh- 
dassa ja valtavan mullistuksen todistajia. Ainoa positiivinen tulos 
tästä mullistuksesta on epäilemättä se, että Euroopan mannerta 
asuttavat kansat yhtyvät. Tieteiden edistysaskeleet, kansankulttuurin 

kehittyminen ja kansojen nousu kaikilla henkisen ja aineellisen 
elämän aloilla on vienyt meidät siihen aikakauteen, joka tulee 
muodostamaan tämän suuren aatteen toteuttamisen ytimen. Antiikin 
amphiktyooni-liittojen = perusaatteet eivät luonnollisestikaan riitä 
järjestelemään Euroopan kansojen välistä yhteistyötä. Yhtä vähän 
tulevat olemaan paikallaan historian meille säilyttämät valat ja 
petturieden yli vuodatetut kiroukset amphiktyooni-liittojen ajalta: 

» Yhtäkään amphiktyooni-liittoa ei saa hajoittaa eikä sitä saa 
estää saamasta lähdevettä, ei rauhan eikä sodan aikana.* 

nÄlköön heidän maansa kantako hedelmää, synnyttäköön heidän 
vaimonsa epäsikiöitä, kadotkoot he itse, heidän kaupunkinsa ja 
sukunsa maan pinnalta ja älköön jumalat ottako vastaan heidän 
uhrejaan.'* 

. On pystyttävä luomaan joku uusi järjestelmä, jonka perustuksia 
itse> Atlas-jättiläinenkään ei pystyisi järkyttämään. Euroopan 
manteren kansojen yhtymisen ja veljeyden on rakennuttava niille 
inhimillisille yhteisöille, jotka kansoittavat tätä mannermaata, niille 
ihmisille, jotka asuvat tällä mantereella, viljelevät sen peltoja, 
käyttävät sen koneita, edistävät sen tieteitä ja jotka ovat sen 
kulttuuri luojia. Euroopan kansojen yhtyminen on poistava rajat 
kansojen väliltä ja ehkäpä vanha kreikkalainen amphiktyooni-liitto 
silloin jälleen saattaa kelvata meidän aikamme henkiseksi esimer- 
kiksi. Museoissamme = säilytetään niitä kauniita hopeastateereja, 
vanhojen amphiktyooni-liittojen rahoja, joiden kuvat niin sattuvasti 
ilmentävät kansojen yhteistyön ajatusta. Rahan etupuolella Demeter 
huntuinen esittää maan hedelmällisyyden äitiä, joka jatkuvasti jakaa 
lahjojaan maailman kaikille ihmisille. Toisella puolelle esittää Apollo 
lyyroineen taiteita ja ihmisen henkistä luomistyötä. Tämä raha 
julistaa vanhojen helleenien suurta aatetta, amphiktyoonista henkeä, 
joka kerran on ylösnouseva. Euroopan mantereen eri kansakuntiin 
kuuluvat ihmiset voisivat olla yhden ja saman hengen lapsia ja koko 
mannermaalle saattaisi olla yhteinen rahakanta. Eurooppalaisten 
ihmisten on voitava olla vapaasti kanssakäymisessä keskenään, 
heidän on voitava työskennellä vapaasti, vaihtaa tuotteitaan vapaasti 
ja kehittää tieteitään vapaasti, sillä vasta siten yhteiskunta saa sen 
todellisen merkityksen, joka sillä oli Kreikassa. 

v Eurooppalaisten yhteisö, joka on kokoonpantu useammista 

sielullisesti ja henkisesti yhteenliittyneistä kansoista, on rakennettava 
lujille peruksille ja todellisuudessa ei sen takeeksi tarvita mitään 
muuta, kuin se Euroopan kansojen vakaumus, että he ovat autonoo- 
misia, vapaita ja herroja omassa talossaan; siihen ei tarvita muuta 
kuin se tunne, että mikään mannermaan ulkopuolinen kansa ei enää 
korjaa heidän vaivansa ja edistyksensä hedelmiä omaksi hyödykseen 
eikä helveksi ja vainoa heitä, 

Muutamia vuosia sitten lähti Olympiasta juoksija kädessään 
kreikkalainen tuli. Myöhemmin hän luovutti tämän kauniin sym- 
boolisen soihdun muiden kansojen juoksijoille, jotka kuljettivat sen 
aina Euroopan sydämeen saakka. Tämä kauniin symboolinen teko 
ei saa elää edelleen ainoastaan aikakautemme henkisessä historiassa, 
vaan sen on muututtava todellisuudeksi. Euroopan kaikkien kansojen 
juoksijoiden on yhdyttävä ja tuotava yksimielisyytensä henkinen 
liekki uudelle alttarille, ,,eurooppalaisen yhteisön* alttarille. Ja 
vuosisatojen kuluttua historia tulee tunnustamaan, että nykyisestä 
jättiläismäisestä kamppailusta nousi suurin ja kaunein aate, mikä 
ihmisillä on koskaan ollut maan päällä: amphiktyooni-liiton aate. 


Euroopan rikkaus 


Saattaako kenenkään kansan turmioksi koitua se, että se käyttää 
parhalla mahdollisella tavallaan hyväkseen maansa, jokiensa ja 
meriensä rikkaudet ja että se herkeämättä pyrkii lisäämään maan- 
viljelyksen, karjanhoidon, kalastuksen jne avulla saatujen hyödyllisten 
tuotteiden määrää? Saattaako yhdellekään kansalle olla yhdente- 
kevää, onnistutaanko tässä vai ei? Ei, kaikille Euroopan kansoille 
koituu mitä suurimmaksi onneksi, jos siellä pyritään luonnon tar- 
koituksen mukaisesti parhaalla mahdollisella tavalla käyttämään 
hyväksi kaikki luonnonrikkaudet ihmisten elintarpeiden ja muiden 
tarveaineiden ja ilojen lisäämiseen. 

J. A. Schlettwein, 
saksalainen kansantaloustieteilijä 
1731—1802. 


EVERSTILUUTNANTTI MARIO BACCHELLI, 
ITALIALAINEN MAALARI, FIRENZE: 


Eurooppalaisen kulttuurin 
suuntaviivat 


Äskettäin palasin takaisin Ägäis iin tekemältäni matkalta; 
pystyttäessäni maalaustelinettäni Rhodoksen ja Kosin toreilla ja 
kujilla olin kuullut katupoikien kovalla äänellä kutsuvan kokoon 
tovereitaan ryhtyäkseen sitten yhdessä osoittelemaan työtäni ja 
huutamaan: ,0 zoografos, o zoografos", Palattuani tältä matkalta 
tapasin erään kuuluisan kielimiehen, joka samalla on perinpoh- 
jaisesti sivistynyt kreikkalaisten olojen tuntija. Ilmaisin hänelle 
kuinka hämmästynyt ja ihmeissäni olin Kreikan kielen merkillisestä 
elinvoimaisuudesta, kielihän on läpi vuosituhansien kestänyt kaikki 
historialliset, yhteiskunnalliset, uskonnolliset ja poliittiset mullistuk- 
set sekä kaikki ne myrskyt, joita raju historiallinen kehitys 
kansainvaelluksista alkaen läpi vuosisatojen oli tuonut mukanaan, 
ilman että keskiaikakaan muodosti siinä mitään poikkeusta. Tämä 
ihmeellinen elinvoimaisuus teki minuun niin syvän vaikutuksen, 
koska —harhailevana maalarina tunsin aivan odottamatonta iloa 
kuullessani itseäni nimitettävän , Zzoografokseksi* eli siis elävien 
olentojen kuvaajaksi kiellä, jonka oli luonut jumalaisen filosofian 
omannut kansa. 

Tiedemies ilmoitti minulle kuitenkin, että kielen tuoreena Dysy- 
minen ei niinkään paljon johdu helleenisen hengen nerokkuudesta ja 
jumalallisuudesta kuin pikemminkin siitä tosiasiasta, että niiden 
vuosisatojen jälkeen, jolloin nämä kansat olivat kulttuurinsa huipulla, 
historia on sivuuttanut ne koskettamatta niitä enää niiden syvimpään 
ja antamatta niiden aktiivisesti ottaa osaa itse historian kulkuun. 
Ja hän lisäsi, että roomalaisten kieli olisi säilynyt meille yhtä 
alkuperäisenä ja että me puhuisimme yhä vieläkin ilmaisukeinoiltaan 
köyhää ja vieraiden vaikutusten pilaamaa alempaa latinaa, mikäli 
Iialia Länsirooman valtakunnan luhistumisen ja pohjoisesta tulvivien 
uusien kansojen maahantulon jälkeen olisi laiskasti alistunut kaik- 
keen, ryhtymättä omaksumaan ja sulattamaan itseensä uusia 

elinvoimia, eli jos se siis ei olisi luonut uutta kulttuuria ja uutta 
kieltä, Danten kieltä, maahan tulleiden kansojen kanssa ja heitä varten. 

Tämä esimerkki osoittaa valaisevasti ja selvästi, kuinkä tärkeää 
on kansoille ja heidän kulttuurilleen, heidän taiteelleen ja hengelleen, 
että he omaksuvat ja sulattavat itseensä ulkomaiset vaikutukset, 
että he elävät jatkuvassa vuorovaikutuksessa muiden kansojen 
kanssa ja että he eivät eristäydy ja vetäydy pois elämästä ja maailmasta. 

Juuri tämä totuus, jonka tämän kielimiehen (eikä ainoastaan 
kielimiehen vaan samalla mitä kaukonäkösimmän ihmisen) terävä 
äly oli minulle havainnollistanut, on joka kerran näyttänyt minusta 
jälleen päivänselvältä, kun olen tarkastellut taiteen kehitystä ja 
kasvua kansojen historiassa. 

Ylimielisyydessämme = ja = epäoikeudenmukaisuudessamme = me 
olemme — tottuneet nimittämään keskiajan vuosisatoja pimeiksi 
vuosisadoiksi. Tämä nimitys tuntuu meistä kuitenkin olevan hyvin 
kaukana totuudesta heti kun kiinnitämmä huomiomme inhimillisyy- 
den valoon, syviin mystillisiin ajatuksiin, ja uusien aatteiden ja 
filosoofisten käsityksien esiintymiseen ja ryhdymme tarkastelemaan 
niitä selittämättömiltä tuntuvia sosiaalisia liikkeitä ja käsityksiä, 
taiteessa esiintyvien uusien ilmaisumuotojen voimakkuutta ja sitä 
inhimillisyyttä, joka keskiaikana hedelmällisen tuulahduksen tavoin 
pyyhkäisi yli Euroopan huipentuakseen lopulta Italian renessanssissa 
ja Euroopan taiteellisessa ja henkisessä heräämisessä nykyaikaan. 
Reimsin tuomiokirkkoa tarkastellessamme meistä tuntuu käsittä- 
mättömältä, että sen rakennustyyliä on voitu pitää barbaarisena ja 
ala-arvoisena. 

Selvittääksemme keskiaikana tapahtuneen suuren henkisen vuoro- 
vaikutuksen ensiarvoisen tärkeyden riittää, kun koetamme kuvitella 
mielessämme sitä tilaa, johon Italia ja vieläpä koko Eurooppakin 
olisi joutunut, jos Italian kansa ja sen mukana keskiajan suurimmat 
henget eivät roomalaisen imperiumin vuosisatoja vanhan poliittisen, 
uskonnollisen ja yhteiskunnallisen järjestyksen luhistuttua olisi 
ryhtyneet solmimaan eurooppalaisia siteitä, jos he eivät olisi 
muokanneet ja omaksuneet yleiseurooppalaisia tapoja siinä mielessä, 
että he jalostivat ne saattamalla ne kosketuksiin antiikin kulttuurin 
ja Välimeren vuosisataisen herruuden ajalta säilyneiden perimäta- 
pojemme kanssa. 


24 


Dante, keskiajan ihminen, oli mitä laajimmassa mielessä valmis 
ja valmennettu ottamaan vastaan uuden, myrskyisän ja syventyneen 
henkisen elämän käsitteet ja antamaan niille muodon ja ilmaisuvoi- 
man puolesta kuolemattoman täydellisyyden. Hän on meille korkein 
esimerkki ja vertauskuva tällaisesta uudistumisesta; -mutta aina 
renessanssin —täydellisimpään, klassillisuuden hengen täyttämään 
aikaan saakka olisi meidän mahdoton ymmärtää suurimpien taiteili- 
joidemme olemusta ja teoksia, mikäli me emme selvitä itsellemme 
niitä — siteitä, jotka yhdistivät nämä taiteilijat itse keskiaikaan. 
Esimerkkinä tästä on Donatello, joka kärsivän ihmiskunnan kuvauk- 
sissaan seurasi vanhaa italialaista pyrkimystä täydellisen klassil- 
lisen muodon saavuttamiseen, Donatello, jonka veistokset polveutuvat 
suorassa linjassa goottilaisista kuvapatsaista, Donatello, joka tarjoaa 
meille erinomaisen ja verrattoman esimerkin renessanssin dualismista 
toisaalta jalustalla seisovalla klassillisella hevosellaan, joka on 
kreikkalaisen täydellinen ja toisaalta kondottieeri Gattamelatan 
kuvapatsaalla, joka on äärimmäisen inhimillinen. 


Sanoin ,dualismi', ja todellakin, samoin kuin sähkövirta syntyy 
ja muodostuu kahden navan välillä, yhtä selvästi havaitsemme me 
koko renessanssin kehityksessä kahden rinnakkaisen virtauksen 
olemassaolon siinä mielessä, että kun jompi kumpi niistä jää pois 
tai alkaa osoittaa heikkenemisen merkkejä, alkaa taidekin rappeutua 
ja huonontua. 


Sen jälkeen kun renessanssin suuri aalto oli pyyhkäissyt yli 
maan 13. ja 14. vuosisadalla, mitä Italian kuvaamataiteissa edustivat 
nimet Giovanni ja Andrea Pisano, Cimabue, Giotto ja roomalainen 
Cavallini, ei joku lombardialainen, frankkilainen tai bysanttilainen 
keskiajan taide olisi voinut säilyä elinkelpoisena tässä maailmassa 
eikä sitä myöskään olisi voitu pitää elintärkeänä, ellei se olisi 
ammentanut uutta voimaa uuden hengen lämmöstä ja valosta. 
Toisaalta jos taas kultturelliset suhteet olivat yksin määrääviä, niin 
että ne syrjäyttivät ja heikensivät hedelmällisiä keskiaikaisia 
virtauksia, harhautui taidekin syrjäpoluille ja omaksui epäaidot ja 
vakateemiset'* muodot. - 

15. vuosisata, joka Toskanassa merkitsi kuvaamataiteiden 
kukoistusaikaa, oli muissa suhteissa mitä vilkkaimman ja onnellisem- 
man vuorovaikutuksen aikaa Euroopassa, joka sykähteli ihmisten 

ja aatteiden vaikutuksesta: ilman tätä vuorovaikutusta emme me 
voisi ymmärtää esim. Brunelleschia, jonka korkeimmat arkkiteh- 
tooniset saavutukset, hänen unohtumattoman kevytliniaiset kupoo- 
linsa, rakentuivat keskiaikaisille periaatteille, 

Tänään me jälleen koetamme löytää taiteemme kansalliset perin- 
teet, mutta me emme kuitenkaan saa unohtaa esi-isiemme luomien 
muotojen jaloutta, sillä siitä huolimatta, että ne aivan avoimesti 
olivat kaikkien mahdollisten vaikutusten alaisia, ne kuitenkin ovat 
meille aidoin esimerkki alkuperäisesta ja todellisesta taiteesta. 
Samoin kuin jokainen ihminen todellakin ilmaisee oman käsityksensä 
sitäkin selvemmin, kuta suuremmassa määrin hänellä on ollut 
tilaisuus älylliseen ja henkiseen €mielipiteidenvaihtoon, muiden 
kanssa suullista tai kirjallista tietä, samoin ei mikään kansa löydä 
lopullista ja luonteenomaista ilmaisua itselleen pystyttämällä ym- 
pärillen linnoituksia ja Kiinan muureja, vaan ryhtymällä henkisten 
ja taiteellisten arvojen elävään ja elimelliseen vaihtoon. 

Siellä, missä tämä vaihto muodostuu eläväksi ja hedelmälliseksi, 
ei sitä koskaan voida verrata yksipuolisen kosmopolitismin henkeen, 
eikä se voi johtaa yli niskansa menevään samanlaistumiseen, vaan 
pikemminkin se edistää jokaisen kansan ja. sen taiteen omalaatuisuu- 
den lisääntymistä. Samoin kuin yksityisten ihmisten keskuudessa, 
tulee kansakunnistakin vahvin olemaan se, joka ei pelkää vaan 
pikemminkin pyrkii pääsemään osalliseksi ja omaksumaan ulkopuo- 
lelta tulevia vaikutteita siinä vahvassa uskossa, että se pystyy 
muokkaamaan ja sulattamaan itseensa saadut uudet ainekset. 


Kun suuntaan katseeni muiden Euroopan kansakuntien suuriin 
taidevirtauksiin, luulen löytäväni väitteelleni yhtä päteviä todisteita: 
tulkoon tässä aluksi mainituiksi vain ne, jotka koskevat italialaisten 
ja flaamilaisten maalarien välillä vallineita hedelmällisiä suhteita 
niihin aikoihin, jolloin suuret italialaiset kauppiaat ja matkailijat 
vaeltaessaan toisesta Medicien kauppahuoneen haaraosastosta toiseen 
ja seuratessaan kullan epävakaista virtaa, samalla levittivät isän- 
maansa ajatuksia ja käsityksiä Euroopan yhdestä laidasta toiseen. 
Paljon myöhempinä aikoina lisääntyvät sitten esimerkit Italian 
vaikutuksesta flaamilaiseen taiteeseen, ei siksi, että mitenkään olisi 
tahdottu edistää akatemiassa vallinnutta suuntaa, vaan siksi, että 

siten tavoitettiin vahvin ja vapain ilmaisukieli: ajateltakoon tässä 
esim. Rubensia. 

Se, joka ottaisi selostaakseen Italian, Ranskan ja Espanjan välillä 
Euroopan taiteen kutaisina vuosisatoina vallinnutta kultturellista ja 
taiteellista vuorovaikutusta ryhtyisi toistamaan liian tuttuja asioita. 
Mutta tarkastellakseni taiteen olemusta ja kehitystä vähemmän 
yleiseltä ja tutulta näkökannalta tahtoisin mainita erään kaikkien 
aikojen ranskalaisimmin tuntevista maalareista, nim. Chardimn'in, ja 
hänen hienovaraisen, elävän ja kiinteän, mitä hienoimmalla tavalla 
sopusointuisen, pidättyväisen ja kallisarvoisen maalaustaiteensa, 
johon italialainen koulu ja flaamilainen maku ovat jättäneet vahvan, 
syvän ja oleellisen jälkensä. 

Velasguez ei suinkaan saavuttanut täydellistä espanjalaista 
ilmaisuaan ja tyyliään, jonka perusteella häntä voidaan pitää maansa 
todellisimman ja sisäisimmän luonteen malliesimerkkinä ja ruu- 
miillistumana, eristäytymällä kaikista niistä opeista ja vaikutteista, 
joita hän niin suuressa määrin ja niin hedelmällisin seurauksin oli 
saanut italialaiselta maalaustaiteelta. 


Mutta yllättävin esimerkki siitä, kuinka syvälle kansan sisimpään 
joku ulkopuolelta tullut vaikutus voi juurtua on EI Creco, joka 
itäisen Välimeren piiristä tulee Venetsiaan, karaisee siellä sieluaan 
Tizianin ja Tintoretton tulessa ja ottaa Bassanon erinomaisesta 
tekniikasta oppia omaa luomistyötään varten, ilmestyäkseen sitten 
äkkiä Toledoon, jossa hänestä tulee katolisen ja imperiaalisen 
Espanjan syvimmän mystiikan kuvaaja, jolle kukaan ei ole vetänyt 
vertoja. Espanjalaisetkaan eivät tunne ketään maalaria, joka olisi 
espanjalaisempi kuin EI1 Greco. 

Mitä taas tulee niihin vuorovaikutuksiin, joita renessanssin 
aikoihin syntyi Välimeren maiden kulttuurin ja hengen sekä saksa- 
laisten taiteilijoiden välillä, tarvitsee niitä tässä yhteydessä tuskin 
mainita, niin tunnettuja ovat tämän alan jatkuvat perinteet, jotka 
hedelmällisinä ulottuvat voittamattomasta Diäreristä aina meidän 
päiviimme saakka. 

Sen sijaan olemme viime aikoina saattaneet havaita eräiden 
pintapuolisesti omaksuttujen vaikutteiden leviämistä. Tarkoitamme 
sitä modernismia, jossa juutalaisella hengellä oli valtaosuus, kuten 
kaikissa intellektuaalisissa heikkous- ja tasapainottomuusilmiöissä. 

Sekasorron vuosina, jolloin kansat eivät luottaneet omiin volmiinsa 
eikä oman maansa historiallisiin luonteenpiirteisiin sai kosmopoliit- 
tinen intellektuaalisuus ylivallan: Euroopan taidenäyttelyissä vallitsi 
vielä suhteellisen vähän aikaa sitten levottomuuden, velttouden ja tasa- 
painottomuuden henki. Meillä on siitä ajasta mitä epämiellyttävim- 
mät muistot. 

Tämän suunnan niin sanottujen etuvartioitten taidejulkaisut 
menivät kuin kuumille kiville, niitä tulvi taiteilijoiden ateljeereihin, 
salonkeihin ja kouluihin ja niitä koristivat aina viimeiset iskulauseet, 
joita vaihdettiin joka sesonki. Lehdet levisivät levottoman ja tyy- 
tymättömän Euroopan joka kolkkaan. Sietämätön yksitoikkoisuus oli 
seurauksena tästä tavattomasta uutuudentavoittelusta, tästä tyy- 
tymättömyydestä — vallitsevaa tasapainoa kohtaan: nykyaikaisen 
taiteen näyttelyt kaikissa Euroopan pääkaupungeissa muistuttivat 
toisiaan aivan täsmälleen. 

Seurasi luonnollinen vastavaikutus: omaan kuoreensa vetäyty- 
minen ja omaan maahansa eristäytyminen oli suorastaan velvollisuus, 
mikäli kansat halusivat puolustaa itseään ja omaa sieluaan. Mutta 
meitä voi uhata vielä suurempi vaara, jos me emme selvitä itsel- 
lemme sitä syvää ja olennaista eroa, joka vallitsee näiden kirjal- 
listen ja intellektuaalisten kosmopoliittisten vaikutusten sekä taidear- 
vojen hedelmällisen ja terveen vaihdon välillä, sillä kuten mennei- 
syyden esimerkit ovat osoittaneet voidaan jokaisen maan ja kult- 
tuurin erikoisluonnetta vahvistaa vain jälkimmäisellä tavalla. 

Se, joka pyrkii tulemaan samanlaiseksi kuin muut, kavaltaa muut 
ja itsensä. Mutta se, joka löytää ilmaisunsa voiman ja vilpittömyy- 
den omasta verestään, se saa äänensä kuulumaan avarassa maailmassa. 


Muodoton massa ei koskaan voi muodostaa elävää organismia, 
vaan elävä organismi on aina muodostunut erilaisista osista; tuossa 
paremmassa, yksimielisemmässä ja suuremmassa Euroopassa, jonka 
tuloa me odotamme ja jonka puolesta me taistelemme, on jokaisen 
kansakunnan erikoisluonteen vahvistuminen ja elinoikeuksien kehitys 
johtava eri kansojen väliseen sopusointuiseen yhteistyöhön. Samoin 
tulee myöskin jokaisen kansan taiteilijoiden työ juontamaan juurensa 
syvältä maan parhaista perinteistä ja olennaisesta luonteesta, mutta 
samanaikaisesti tulevat taiteilijat olemaan halukkaita ja valmiita 
kulttuuriarvojen vaihtamiseen. 

VAN UYTVANCK, FLANDERI: 
Eurooppalainen taide 


On luultavaa, että nyt kun Euroopan valtiot muodostavat kes- 
kenään määrätyn kokonaisuuden, myöskin ajatellaan taiteen osuutta 
siinä. Tämä olettamus on sitäkin oikeutetumpi, kun muistetaan, että 
juuri taiteen alalla on ollut ja on vieläkin havaittavissa pyrkimystä 
rajoittua oman kansan erikoislaatua ja vastaanottavaisuutta vastaa- 
vaksi, eli siis vetäytyä oman maan piiriin. Tämä taiteessa ilmenevä 
pyrkimys oli luonnollinen vastavaikutus aikaisemman kansainvälisen 
taiteen anarkistista suuntausta vastaan. Yksityisten nuorten taiteili- 
jain omaksuma äärimmäisen henkilökohtainen kanta edellisen 
sukupolven ,porvarillisuuteen'' ohjattiin nimittäin vieraiden ainesten 
vaikutuksesta suuntaan, jota kansainvälinen taidekauppa sitäpaitsi 
vielä kannatti; senaikaisten taide- ja runoilfjatöhrääjien päämääränä 
oli valmistaa taidetta, jota aikakausilehdissä ja taidekaupan alalla 
ylistettiin kansainvälisimmäksi, olivatpa he sitten kotoisin mistä 
maasta hyvänsä. Tähän epäkohtaankin, joka luonteeltaan ei ollut 
mitään muuta kuin turmiollinen seuraus kansallisuudelle vieraiden 
ainesten toiminnasta, oli aikanaan tuleva vastavaikutus. Tämän 
esityksen puitteissa on turha pohtia, olisiko tämä vastavaikutus 
tullut myöskin Euroopan yksityisten kansojen poliittisen kehityksen 
ulkopuolella. On luonnollista, että taide tällöin haki tukea omasta 
kansasta ja samanaikaisesti etsi ja löysi aiheensa oman maan hen- 
kisestä ilmapiiristä, vaikka monet hengessään tuomitsivatkin tämän 
rajoituksen liian ankaraksi. Eikä ilman syytä. Sillä nyt kun taiteilijat 
jälleen ovat oppineet hakemaan aiheitaan itsestään ja omasta 
kansastaan ja nyt kun jotkut taiteilijat samanaikaisesti ovat löy- 
täneet sopivan ilmaisun uusille sielullisille ja henkisille havainnoille 
(kuten esim, ,sankarilliselle', nyt voidaan rauhallisesti tarkastella 
tämän taiteilijan kutsumuksesta omaksutun usein liian yksipuolisen 
käsityksen — varjopuolia ja vaarallisuutta, silti vahingoittamatta 
taiteilijan suhdetta omaan kansaansa. Se on jopa meidän velvollisuu- 
temmekin. Vaarahan piili siinä, että väritöntä ja liian persoonatonta 
kansainvälisyyttä vastaan suoritetun taistelun jälkeen oltiin vai- 
pumassa yhtä värittömään, mutta ei suinkaan vähemmän ahtaaseen 

partikularismiin, Kansa jaettiin maakunnallisiin osiin ja siten syntyi 
maantieteellisesti rajoitettuja koulukuntia ja eroavaisuuksia. Kansa, 
jonka vapauden puolesta oli taisteltu, jakaantui vähitellen kieli- ja 
taidepiireihin, joissa vallitseva kulttuuri täten pakostakin sai maa- 
kunnallisen luonteen ja jota arvosteltiin maakunnallisten mittapuiden 
mukaan. 

Ovatko siis ne, jotka nyt taistelevat eurooppalaisen taiteen 
puolesta, asettaneet päämääränsä kauas epämääräiseen tulevaisuu- 
teen? Maakunnallisesti rajoitetun ja eurooppalaisen taiteen välinen 
kuilu on kuitenkin pienempi kuin miltä se ensi silmäyksellä näyttää, 
sillä maakunnallisesti rajoitettuun taiteeseen sisältyvät kaikki ne 
edellytykset, joita tarvitaan eurooppalaisen taiteen toteuttamiseen. 


Eurooppalaisen taiteen ei suinkaan tarvitse hakea uutta tyyliä, 
joka sitten samalla olisi eurooppalainen tyyli. Sinä hetkenä, jolloin 
Euroopan kansat omaksuvat samat ihanteet, tulevat ne myöskin 
antamaan ilmaisun samoille ajatuksille käyttäen kullekin kansalle 
tuttua kieltä ja samaa tyyliä ja muotoa. Taiteen alalla ovat ihanteet 
ja ajatukset aina olleet inhimillisiä ja yleisiä. Euroopan taiteessa 
tulee ihminen olemaan keskipisteessä ja muodostamaan sen paino- 
pisteen, olkoonpa, että ihmistä sitten käsitellään persoonallisuutena 
tai käsitteenä. Mystillisessä tai abstraktisessa maailmassa liikkuneen 
aikakauden jälkeen taide aina ammentaa uutta verta ja tuoreita 
voimia ihmisaiheista. Taiteilija nojautuu tässä suhteessa epäilemättä 
itseensä ja kansaansa. Samoinkuin kansayhteys muodostuu eri 
persoonallisuuksista ja yksilöistä, joilla jokaisella on omat yksilöl- 
liset taipumuksensa, ominaisuutensa ja luonteenominaisuutensa sekä 
niistä johtuvat tunteensa ja ristiriitansa, mutta jotka kaikista eroa- 
vaisuuksista huolimatta kuitenkin kaikki kuuluvat samaan kansaan, 
samoin on aatteiden yhdistämien taiteilijain veljeskunta Euroopan 
alueella kokoonpantu = erilaisista =, yksilöistä, jotka huolimatta 
yhteisistä käsityksistään ja ihanteistaan kuitenkin selvästi eroittuvat 
toisistaan. Heidän teoksensa säilyttävät eurooppalaisen kulttuurin 
piirissä aina oman ,värityksensä". 

Taiteilija, joka eristäytyy kaikista ulkopuolelta tulevista vaikut- 
teista, köyhtyy ennen pitkää henkisessä elämässään ja siten myöskin 
hänen luomisvoimansa heikkenee. Emme saisi unohtaa, että eräs 
sekä elämän että taiteen ja taiteilijoiden tärkeimpia välttämättö- 

myyksiä on mahdollisuus ajatustenvaihtoon ja tilaisuus oppia 
tuntemaan muiden kansojen taideteoksia. Kaikkien vuosisatojen 
suuret mestarit ovat tavallista suuremmalla mielenkiinnolla tutus- 
tuneet kaikkeen siihen, mitä luotiin heidän kaupunkinsa tai maansa 
rajojen ulkopuolella taiteellisella ja henkisellä alalla. 


Eurooppalaisessa taiteessa on aiheita ja niiden henkistä sisältöä 
käsiteltävä siten, että eri kansat saattavat tuntea omat piirteensä. 
Toisaalta on taiteilijoille, jotka nyt ovat löytäneet itsensä kansas- 
saan ja kansansa kanssa, tullut se aika, jolloin he vaaratta voivat 
suunnata katseensa maansa rajojen yli ei suinkaan uteliaisuudesta 
tai koska heillä ei ole muuta parempaa tekemistä, vaan henkisellä 
alalla tapahtuvan ajatustenvaihdon ja uusien herätteiden saamisen 
toivossa. Mehän näemme uuden Euroopan kehittyvän eurooppalaisten 
kansojen kiinteän yhteistyön suuntaan ei ainoastaan taloudellisella 
vaan epäilemättä myöskin henkisellä alalla. Taiteilijalle lankeaa 
tässä suhteessa mitä tärkein välittäjäntehtävä. Eurooppalaisen 
kansayhteyden on perehdyttävä Euroopan , henkisiin maisemiin' 
yhtä perinpohjaisesti kuin omaan maahansa; kulttuurivaihtoa ja 
keskinäistä tuntemusta on lisättävä ja vahvistettava. 

Euroopan eri kansojen keskeiseen yhteistyöhön taiteen alalla 
päästään sitäkin helpommin, koska henkisen kanssakäymisen jär- 
jestely ei nykyään tuota enää mitään vaikeuksia. Euroopan taiteen 
eri edustajien tehtävänä on jouduttaa hengeltään eurooppalaisen 
luomistyön aloittamista. Mutta myöskin eri kansoille on selvitettävä 
eurooppalaisten taiteilijain pyrkimyksiä ja kokeita. Taiteen kansoissa 
herättämä vastakaiku tulee epäilemättä tarjoamaan taiteilijoille 
herätteitä ja viitteitä. Vuorovaikutus taiteilijoiden ja taiteen ystävien 
välillä on saatava kiinteämmäksi. 

* Uuden Euroopan on myöskin taiteen alalla toteutettava suuri 
tehtävä. Uuden eurooppalaisen taiteen tien tasoittamiseksi on 
taiteilijoiden ja Euroopan kansojen saatava tilaisuus perinpohjaisesti 
ja tarkasti tutustua eri kansojen taideluomuksiin. Sen vuoksi on 
joka maahan luotava jokin keskuspaikka, jota voitaisiin nimittää 
vaikka ,Eurooppalaisen taiteen taloksi. Jokaisen eri maan ,Eu- 
rooppalaisen taiteen talossa* pidettäisiin sitten säännöllisesti näytte- 
lyjä, luentoja, esitelmiä ja musiikkihetkiä, joissa uuden eurooppalaisen 
ihmisen henkiset ja ihanteelliset pyrkimykset saisivat ilmaisunsa. 

KAUPPAKAMARIN PUHEENJOHTAJA 
ANDRAS MECSER, BUDAPEST: 


Leipää Euroopalle 


Ehdotuksia Euroopan maataloustuotannon 
voimaperäistyttämiseksi 


Euroopan vapaustaistelu on saanut Euroopan kansat huomaamaan, 
että heitä yhdistävät yhteiset edut ja että he yhteisen tuotanto- ja 
suoritusjärjestyksen pysyvällä käytäntöönottamisella parhaiten ilmai- 
sevat Euroopan järkkymättömän mahdin. Tämä perusaate on saatet- 
tava voimaan myöskin uuden Euroopan omavaraistaloudessa. 

Tällä hetkellä esiintyy sekä elintarpeiden kulutuksessa että niiden 
tuotantosuorituksissa suurta epätasaisuutta ja epäsäännöllisyyttää. 

Maatalouden tuotantosuoritukset ovat korkeimmat Saksassa, Bel- 
giassa, Hollannissa ja Tanskassa. Tuotannon voimaperäisyyden ja 
teknillisen kehityksen kannalta ne ovat esimerkkinä kaikille muille 
kansoille, Saksan valtakunta sitäpaitsi vielä tuotantovoimien organi- 
soinnin suhteen. Kaakkois- ja Itä-Euroopan kansat ovat tästä 
kehityksestä jäljessä. Unkarin, Kroatian, Serbian, Romanian ja 
Bulgaarian kansat eivät vuosina 1931—1935 pystyneet saavuttamaan 
Saksan =siiloin vielä melko matalia keskimääräisiä satotuloksia. 
Kaakkois-Euroopassa saavutettujen keskimääräisten vehnän, rukiin, 
maissin, perunan ja sokerijuurikkaan satotulosten mukaan oli 
maiden — järjestys seuraava: Unkari, Bulgaaria, Jugoslavia, 
Romania, Kreikka. Kaakois-Euroopan kansat voivat tosin vaikeudetta 
kohottaa tuotantosuorituksiaan ainakin 25%, mikä vuoden 1937 
tuotantonumeroiden perusteella yksinään viljan osalta merkitsisi 
tuotannon kohoamista 7 miljoonalla tonnilla, s. o. kysymyksessä olevat 
maat voisivat lisätä vientiviljansa määrää 4 miljoonasta tonnista 
11 miljoonaan tonniin. Itä-Euroopan tuotannon kohoaminen on sodan 
kovien uhrien ensimmäinen hedelmä, joka jo ensi vuonna on kypsä 
korjattavaksi. 

Itä-Euroopan taloudellinen avautuminen kohottaa maataloudel- 
lisesti käyttökelpoista aluetta 5,04 miljoonalla neliökilometrillä. Jos 

koko tämä alue onnistutaan kohottamaan saksalaisen maatalouden 
tasolle, niin pystyy uusi Eurooppa helposti elättämään miljaardin 
ihmistä. Tämä merkitsee sitä, että uuden Euroopan väkiluku saa 
vaaratta kasvaa kaksinkertaiseksi. 


Vehnän tuotanto nousi Euroopassa 46 miljoonaan tonniin, vaikka 
Neuvostoliiton ja Baltianmaiden tuotanto jätetään kokonaan pois 
laskuista. Tätä tuotantoa vastaava kulutus nousi 48 miljoonaan 
tonniin. Vajaus oli siis vain 2 miljoonaan tonnia, Tämä aukko 
voidaan helposti täyttää vaikkapa Ranskan tähän asti viljelemät- 
tömien alueiden tuotannolla. 


Euroopan maataloustuotannon jatkuvan vuosittaisen lisäämisen 
avulla voidaan Euroopassa ennätysmäisen nopeassa tahdissa päästä 
runsaan yltäkylläisyyden aikaan. 


Jotta maataloustuotannon — suorituskyvyn kohottaminen kävisi 
päinsä mahdollisimman nopeasti, on koko maatalous laskettava 
yhtenäiselle pohjalle. Niistä tehtävistä, joita tuotannon kohottaminen 
tulee aiheuttamaan, mainitsen tässä sivumennen vain metsä- ja puuta- 
louden, joka teollisuuden kannalta on mitä merkityksellisin; otin sen 
esimerkiksi pääasiallisesti siitä syystä, että metsät vaikuttavat maan 
ilmastollisiin olosuhteisiin ja ne taas puolestaan maataloustuotantoon. 
Tämän vuoksi ei myöskään metsiä voida eroittaa Euroopan oma- 
varaisuutta koskevista kysymyksistä. 


Mitä tulee maatalouden ja elintarvetuotannon pääkysymyksiin, 
tahtoisin kiinnittää huomion seuraaviin seikkoihin: 


Jotta maanviljelysmahdollisuuksista saataisiin yhtenäinen kuva, 
on Euroopassa suoritettava yhtenäisiin tutkimusmenetelmiin nojau- 
tuva maaston kartoitus. Toistaiseksi voitaisiin kyllä tyytyä yhdistä- 
mään kaikkien entisten maastokarttojen tarjoamat tiedot yhtenäisiä 
suuntaviivoja noudattaen. 


Vesitaloudelliset kysymykset voidaan ratkaista vain mitä laajim- 
massa mittakaavassa suoritetun Jokien säännöstelyn ja sähköenergia- 
talouden yhteydessä, mistä johtuu, että käsittelyn alaisiksi joutuvat 
ensimmäisinä maataloudellista ylituotantoa palvelevan sähkövirran 
saannin yhteydessä ilmenevät kysymykset sekä kysymys maata- 
louden koneellistuttamisesta. Vesivoimiltaan rikkaiden maiden ener- 

giaylijäämä on käytettävä huonommassa asemassa olevien maiden 
maatalouden sähköistämiseen rakentamalla sähkövoimalaitoksia ja 
mannermainen sähköjohtoverkosto. 

Jotta maataloustuotantoa voitaisiin yhtenäisesti kohottaa, ei riitä, 
että korkeatasoisia keinolannotteita kehitetään ja niiden käyttöä laa- 
jennetaan, vaan samanaikaisesti on pyrittävä lisäämään luonnollisen 
lannan hyväksikäyttöä. Rinnan tämän kanssa on ryhdyttävä maan- 
muokkauksen voimaperäistämiseen ja kaikkien maataloudellisesti 
vielä hyväksikäyttämättömien tai vain osittain hyväksikäytettyjen 
alueiden käytäntöönottamiseen järjestelmällisen maanparannuksen 
kautta. 

Kaikilla maatalouden aloilla saattaa yhtenäinen yhteistyö uudessa 
Euroopassa johtaa tuotannon kohoamiseen. Tätä päämäärää palvelee 
mm. kasvinsuojeluasemien suunnitelmallinen yhteistyö, jalostetun 
siemenviljan vaihto, ja jalostamisen ja risteyttämisen alalla eri 
maissa saavutetut kokemukset, joissa on otettu huomioon erilaiset 
ilmastolliset olosuhteet, 

Maatalouden pitkällemenevä koneellistuttaminen tulee olemaan 
välttämätön toimenpide uudessa Euroopassa, sillä sen avulla voidaan 
tuotannossa päästä huippusaavutuksiin. Tätä päämäärää silmällä- 
pitäen on suoritettava kaikkien maatalouskoneiden ja niiden osien 
yhtenäistyttäminen ja standardisointi ja pidettävä silmällä niiden 
kykyä täyttää kohonneet vaatimukset. Myöskin on järjestettävä 
riittävä määrä yhtenäisiä korjauspajoja ja varaosavarastoja. 

Eri maiden välillä suoritettava suunnitelmallinen siitoseläinten 
vaihto on kohottava kotieläinkannan laatua ja parantava sen hoito- 


menetelmiä, ja samoin on eläinlääkintä- ja kasvinsuojelupalvelun 


viimeisiä kemiallisia tutkimuksia hyväksikäyttävä yhteistyö edistävä 
ja helpottava taistelua eläin- ja kasvituholaisia ja kulkutauteja 
vastaan. 

Tuotantoalueiden hyväksikäyttöä voidaan huomattavasti lisätä 
siirtämällä ravitsemuksen painopiste eläinravinnosta kasvisravinnolle; 
sillä eläinmaailmasta peräisin olevien elintarpeiden tuottamiseen 
tarvitaan kaloria-arvojen perusteella kolme kertaa niin suuri alue 
kuin kaloriamäärältään samanarvoisen kasvisravinnon tuottamiseen. 
Tässä yhteydessä on syytä muistaa, että tuotantoalueen hyväksi- 
käyttö on erikoisen voimaperäistä, mikäli on kysymys kasvisten 

viljelystä. Sadan neliökyynärän alueella voidaan nykyaikaisia tuo- 
tantomenetelmiä käyttäen kasvattaa niin paljon vihanneksia, että ne 
tyydyttävät kokonaisen vuoden ajaksi viisipäisen perheen A ja C- 
vitamiinitarpeen. Sitäpaitsi on turvattava Euroopan noin 4 miljoonaan 
tonniin nouseva ruokaöljyn tarve. Jotta nämä suunnitelmat voitaisiin 
toteuttaa yhtenäisesti ja tehokkaasti, on Euroopan kaikkien maata- 
loustuottajien ryhdyttävä työskentelemään yhtenäisiä periaatteita 
noudattaen. Vain siten he voivat täyttää kaikki ne vaatimukset ja 
tehtävät, jotka omavaraiseksi ponnisteleva Euroopa heille asettaa. 


Niiden toimenpiteiden rinnalla, jotka tarkoittavat välitöntä tuotan- 
non lisäämistä, esiintyy toisia yhtä tärkeitä, joiden päämääränä on 
säännöstellä työvoimankäyttöä ja ohjata maataloustuotteiden tar- 
koituksenmukaista jakoa. Joidenkin maiden liikanainen maata- 
loustyöväestö on ohjattava muihin maihin, joilla ilmenee maata- 
loustyöväen puutetta. Siten saattavat esim. Kaakkois-Euroopan maat 
vielä monien vuosien aikana luovuttaa pyörein luvuien 2'/2 "miljoonaa 
maatyöläistä osaksi Saksalle ja osaksi Itä-Euroopalle; lisäksi tar- 
vittaisiin työväkeä arviolta noin 1,65 miljoonan hehtaarin laajuisten 
soiden perkaukseen, 2,59 miljoonan hehtaarin kastelun järjestämiseen, 
ja suorittamaan noin 2,38 miljoonan hehtaarin suuruisella alueella 
joenperkaustöitä ja poistamaan tulvavaaraa. Markkinatilanteen va- 
kiinnuttamista ja valvomista varten voidaan jokaisen yksityisen 
maan maataloutta palvelemaan solmia kauppasopimuksia ja muodostaa 
yhtymiä, jotka taas puolestaan ovat yhteistyössä mannermaan muiden 
vastaavien laitosten kanssa. 

Hyvin paljon riippuu maataloudellisten ammattityöläisten jär- 
jestelmällisestä kouluutuksesta. Tässä suhteessa voidaan yhtenäisen, 
eri maiden talousjohdon tekemien suunnitelmien mukaisen kouluutuk- 
sen ja maanviljelijäin vaihdon organisoinnin avulla päästä hyvin - 
hyödyllisiin tuloksiin esim. maanmuokkauksessa ja eri maissa saavu- 
tettujen kokemusten käytäntöönottamisessa. Siten voivat esim. 
Tanskasta ja Hollannista kotoisin olevat taitavat maanviljelijät panna 
alulle voimaperäisen maanviljelyn ja perustaa karjanhoidollisia 
mallitiloja Kaakkois- ja Itä-Eurooppaankin, jonka on pystyttävä 
täyttämään Euroopan rehuntarve. Tällä tavalla voidaan luoda koko 
Euroopan käsittävä mallitalousverkosto, joka sitten on herätteitä 
antava ja velvoittava esimerkki kaikille muille maatiloille. Tuotanto- 

suoritukset eivät koskaan saa pukeutua tyhiien samojen muotoon, vaan 
niiden on aina ilmettävä kuoriintuntuvien tulosten muodossa. 


Samanaikaiseti on kiinteimistö- ja maavero sovitettava maatalou- 
dellisten yritysten todellista suorituskykyä vastaavaksi. Määrätyn 
tuotantokyvyn ylittävä tuotantosuoritus on palkittava runsaskätisellä 
verohuoiennuksella, niin että jokaisessa pitäjässä on yksi maan- 
viljelijä, joka suorituskilpailussa saavuttamiensa korkeimpien tulosten 
perusteella nauttii täydellistä verovapautta niin kauan, kun hänen 
tuloksensa pysyvät pitäjän parhaina. Tässä tarkoituksessa on ryhdyt- 
tävä toimeenpanemaan tuotantokilpailuja sekä yksityisissä maissa 
että koko Euroopan käsittävän suuraluetalouden alueella. 


Varma markkinoiden säännöstely ja hintatason vakaannuttaminen 
ovat tuotannonkohoamisen ensimmäinen ehto. Euroopan markkina- 
järjestys nojautuu eri maiden yhtenäiseen markkinajärjestykseen, 
mutta lisäksi vaaditaan, että eri maat tekevät keskenään pitkäaikaisen 
tuotantosuunnitelman ja suorittavat hintaoikeuden yhtenäistämisen 
koko Euroopassa. 


Jotta ravinnon saanti myöskin vähemmän hyväsatoisina vuosina 
olisi taattu, on Euroopan elintarvehuolto pidettävä vakaana ja 
tasaisena ja hinnat kiinteinä ryhtymällä yleiseen eurooppalaiseen 
elintarpeiden varastointin. Euroopan eri seuduille on varastoitava 
vähintäin vuodeksi eteenpäin vehnää, rasvaa, läskiä, lihaa ja säilyk- 
keitä, jotta näiden tarvikkeiden kuljetus- ja toimituskustannukset 
pysyisivät mahdollisimman = alhaisina. — Kuljetuskustannuksia — ja 
-vaikeuksia voitaisiin huomattavasti helpottaa, jos meijerit ja 
säilyketehtaat = sijoitettaisiin tuotantoalueiden välittömään Jlähei- 
syyteen. Suunnitelmanmukaisesti rakennettujen vesiyhdysteiden ja 
rautateiden muodostama verkosto helpottaisi samoin erilaisten 
maataloudellisten tuotteiden toimittamista Euroopan kaikkin osiin. 
Liha-, kala-, hedelmä- ja vihannestarpeen turvaamiseksi on tuot- 
tajien ja kuluttajien väliselle matkalle järjestettävä jäähdytysmah- 
dollisuuksia, jotka estävät elintärkeiden tuotteiden pilaantumisen. 


Suunnitelmanmukainen elintarpeiden tuottaminen ja jakelu tullaan 
uudessa Euroopassa turvaamaan ja takaamaan kansojen välisten 
moninkertaisten rinnakkaissopimusten avulla. 


* 

Voidaan siis todeta, että Euroopan elintason kohottaminen ensi 
sijassa on riippuvainen mannermaan maatalouden ja elintarvehuollon 
yhtenäisestä järjestelystä. On kuitenkin myöskin otettava huomioon, 
että maataloudellista tuotantoa ei voida lisätä yhtä nopeassa tahdissa 
kuin teollisuustuotantoa, koska maataloustuotanto ei-ole riippuvainen 
yksinkertaisista arviolaskelmista, vaan koska se edellyttää sekä 
yksityisissä maissa että koko mannermaisen suuraluetalouden 
alueella suoritettavaa orgaanista yhteistyötä, kokemusten vaihtoa 
ja yhtenäisten periaatteiden käyttämistä. Maataloustuotanto ei ole 
mikään yksinkertainen vaan monia tuntemattomia sisältävä yhtälö, 
jonka vain Euroopan eri maiden maatalousjohtajat yhdessä voivat 
ratkaista. Jotta sodan jälkeen voitaisiin välttää kaikki häiriöt, 
maataloustuotannossa ja elintarvehuollossa, on välttämätöntä tehdä 
yhteinen mannermainen suunnitelma ylimenokautta varten sekä 
pitkälletähtäävä suunnitelma rauhanaikaista talouselämää varten. 


Perustettavan eurooppalaisen maatalous- ja ravintoainetuotannon 
keskuspaikan tehtäväksi tulee kiteyttää mannermaiset päämäärät, 
periaatteet, menetelmiä toimeenpanevat ja säänöstelevät elimet 
määrättyyn lopulliseen muotoon. Euroopan yksityisten kansojen 
tehtäväksi tulee sitten uuden Euroopan tekeminen täydellisesti oma- 
varaiseksi. 


Kiireellistthpänä tehtävänä on Euroopan kaikkien maataloudel- 
listen tuotantovoimien täydellinen liikekannallepano, jotta jo tule- 
vana talousvuonna nykyisten mahdollisuuksien vallitessa päästäisiin 
mahdollisimman hyviin tuloksiin. Kuivat tilastot osoittavat, kuinka 
valtavia mahdollisuuksia on tarjolla. Monia tuotantovoimia on vielä 
käyttämättä, vielä laiminlyödään useita seikkoja; mutta pian on 
käyvä selville, että kaikki kysymykset voidaan ratkaista. Tässä 
suhteessa tulee järjestetty ja suunnitelmallinen työnjako näyttele- 
mään erikoisen suurta osaa. Se tulee merkitsemään ensimmäistä 
askelta rauhanomaiseen talouselämään. Nykyisen sodan voitokas 
loppu on sotilaalliselta kannalta selvä, sillä ei ole enää mitään 
epäilystä siitä, etteivätkö sotilaamme voittaisi kaikkialla, missä he 
taistelevat. Tämän voitonvarmuuden on oltava ominainen myöskin- 
täydellisesti mobilisoidulle maataloudelle ja elintarvehuollolle. 

1. S., LISSABON: 
Tuhoutunut unelma 


Tunnelmia ja virtauksia Amerikan Yhdysvalloissa 


Henkilöillä, jotka viimeisinä vuosina ennen sotaa palasivat 
Yhdysvalloista Englantiin, oli tapana puhua siitä, kuinka rauhalliselta 
Euroopassa hallitseva tunnelma tuntui Atlantin toisella puolella 
valitsevaan kuumeiseen levottomuuteen verrattuna, kun heiltä 
tiedusteltiin heidän vaikutelmiaan. ,Täytyy matkustaa Amerikkaan 
päästäkseen perille siitä, kuinka vakava Euroopan tilanne on — 
Atlantin toisella puolella seisotaan kivääri jalalla. sanoi jo v. 1938 
eräs New Yorkista palaava parlamentin edustaja puolittain leikillään 
eräässä puheessa. Samantapaisilla lausunnoilla oli usein huvittuneen 
ylimielisyyden sävy, mutta toisinaan ne ilmaisivat vakavaa 
vastenmielisyyttäkin; loppujen lopuksi ne kuitenkin vahvistivat 
amerikkalaisen sotavalmiuden vaikutelmaa, jota jo silloin istutettiin 
englantilaisiin, ja suurin osa englantilaisten tehokkaimmasta sota- 
kiihoituksesta — olikin alkuperältään amerikkalaista. Luetuimpien 
Saksaa vastaan kohdistettujen kirjojen tekijät olivat amerikkalaisia; 
New Yorkin näyttämöiltä olivat peräisin ne Lontoon yleisöä vetävät 
propagandanäytelmät, joiden taustana oli eurooppalainen kriisi, ja 
kaikki ,,hyvät' kansallissosialismia vastaan kohdistetut kiihoitusfil- ' 
mit oli valmistettu Hollywoodissa. Se, mitä ne 'todistelivat 
kansaomaiseen tyyliin, sai myöhemmin melkeinpä tieteellisen tarkan 
perustelun, muistakaammepa vain Rooseveltin ja hänen ministereit- 
tensä puheita, jonkun Raymond Gram Swingin ja muiden radio- 
selostajien oppineita erittelyjä, ja ,New York Times*-lehden tapaisten 
lehtien paljon siteerattuja pääkirjoituksia, Bullittin ja Biddlen 
tapaisten amerikkalaisten diplomaattien toiminnasta ja lausunnoista 
puhumattakaan. Kysymyksessä oli oppi ,toisen maailmansodan' 
väistämättömyydestä; ja sen jälkeen kun Amerikka oli ilmaissut 
kiihkoisan paheksumisensa Miinchenin sopimuksen johdosta, alkoi 
tämä oppi tuntua englantilaisista suorastaan amerikkalaiselta evan- 
keliumilta. Englantilaisista ei suinkaan ollut mieluista, että heitä 

Amerlkassa haukuttiin pelkureiksi, raukoiksi, sotilaskarkureiksi ja 
pettureiksi, koska he eivät olisi olleet valmiita sotaan Sudeettikriisin 
aikana; sen vuoksi näytti sitäkin varmemmalta, että syyttäjät itse 
tulisivat välttämään samanlaisia laiminlyöntejä ja asettamaan kaikki 
voimansa yhteistä vihollista vastaan, heti kun ensimmäinen laukaus 
Euroopassa oli ammuttu. 


Tosin aukenivat monien silmät, kun Amerikka sodan syksyllä 
1939 todella syttyessä omaksui odottavan kannan. Tosin viittasivat 
monet Amerikan olojen tuntijat varoittaen siihen, että Atlantin 
tuolta puolen kuulunut aseiden kalistus oli pelkkää reklaamikulissia, 
jonka taakse kätkeytyi Rooseveltin sisäpoliittinen tappio ja sitäpaitsi 
kaikkien amerikkalaisten tuntema syvä vastenmielisyys sotaan 
osallistumista kohtaan. Sitäpaitsi painostettiin, että puolueettomuus- 
lait ilmaisivat enemmän kuin lahon kongressin oppositiota viisasta 
ja kaukonäköistä presidenttiä vastaan. Mutta kaikkeen tähän oli 
olemassa hyväksyttävä ja lohdullinen selitys, joka kuului: Yksikään 
kansa ei luonnollisesti vapaaehtoisesti aseta sotaa kaikkine uhreineen 
ja kieltäymyksineen rauhan edelle, ei ainakaan niin hemmoiteltu 
kansa kuin amerikkalaiset; sitä on kasvatettava ja valmistettava, 
ja se on saatava tehtävästään tietoiseksi, ennen kuin siellä voidaan 
toimittaa menestyksellinen liikekannallepano, ja tämän työn Roose- 
velt on aloittanut tarpeeksi ajoissa ja tarpeeksi perinpohjaisesti; 
meidän on siis vain odotettava. 


Ensimmäinen yllätys 


Amerikan kansan keskuudessa suoritettu kiihoitustyö alkoi kolmi- 
kymmenluvun keskivaiheilla; amerikkalaisen järjestelmän muutta- 
minen tulevia sotaretkiä vastaavaksi alkoi silloin, kun puolueet- 
tomuuslakiin marraskuussa 1939 tehtiin ensimmäinen muutos 
Englannin hyväksi. Ranskan luhistumisen jälkeen ei järkevienkään 
amerikkalaisten -— sillä sellaisiakin saattoi sentään silloin tällöin 
tavata Euroopassa — joukossa ollut enää ketään, joka olisi uskonut 
Amerikan voivan pysytellä erillään sodasta; vain hyvin harvat 
amerikkalaiset pystyivät kuvittelemaan jonkinlaista vaihtoehtoa 
Rooseveltin käyttämän politiikan sijaan. 

Mutta vuoden 1941 talveen oli sittenkin enemmän kuin puolitoista 
vuotta, ja ne kuluivat mitä kiihkeimmän sotilaallisen, taloudellisen 
ja moraalisen varustelun merkeissä. Sillä aikaa kun alokkaita 
kutsuttiin sotapalvelukseen ja sotateollisuuslaitoksia poliettiin maasta, 
suunnistautui Roosevelt niin suoraan sotaa kohti, käyttäen etappeina 
ensin 50 hävittäjän vaihtamista englantilaisia tukikohtia vastaan, 
sitten vuokrasopimus- ja lainauslakeja, Islannin miehittämistä, 
»Atlantin sopimusta'* ja ,ampumakäskyä', että hypnotisoitu maailma 
alkoi vähitellen uskoa, että todellinen siirtyminen julistamattomasta 
sodasta ,,oikeaan sotaan' kävisi yhtä luonnollisesti ja vaivattomasti 
kuin hedelmän kypsyminen. 


Washingtonin mainostoimistot — Lontoon tiedoitusministeriön 
katkerien kokemusten — viisastuttamana Roosevelt oli luopunut 
vastaavan keskuksen perustamisesta — levittivät ahkerasti satua 
» orgaanisesta siirtymisestä sotatilaan; uusi sensuurikeskus alkoi 
viipymättä toimintansa, jonka tarkoitus oli estää ristiriitaisten 
tietojen leviäminen; sanomalehdistön sotaa vastustanut osa, joka 
tosin heti Atlantin sopimuksen jälkeen oli selittänyt sodan jo 
puhjenneen de facto, , seisoi nyt yhtäkkiä ryhdikkäänä ja sotilaal- 
lisena ylipäällikön takana', kuten eräs englantilainen selostaja 
mainitsi. Mutta myöhemmin kävi ilmi, että maa oli liian suuri, maan 
sanomalehdistö liian omavaltainen ja ulkomaisten kirjeenvaihtajien, 
etupäässä luonnollisesti englantilaisten keskuudessa vallitseva tun- 
nelma liian kapinallinen, jotta harhakuvitelmaa olisi voitu ylläpitää. 
Neljätoista päivää sodan syttymisen jälkeen oli Amerikan ylimenoa- 
jan tapauksissa ja tunnereaktioissa vielä monta selvittämätöntä 
kohtaa; — kiisteltiin siitä, oliko Roosevelt tahallaan pakoittanut 
Japanin julistamaan sodan, ,vihasiko Amerikan kansa enemmän 
Hitleriä vai Hirohitoa', ja oliko Washingtonin talous- ja hallitus- 
koneistoissa — vallitseva kaaos uudesta tilanteesta aiheutuva 
,lastensairaus'* vaiko jäännös vanhasta järjestelmästä. Mutta yhdestä 
seikasta kaikki huomioitsijat olivat yhtä mieltä: Joulukuun 7 p. 
Amerikka ei ollut valmis eikä varustautunut sotaan. Se oli taloudel- 
liselta, sotilaalliselta ja moraaliselta kannalta aivan yhtä valmistau- 
tumaton kuin Englanti syksyllä 1939. Pearl Harbouria vastaan 
kohdistettu isku tuli sille aivan yhtä suurena yllätyksenä kuin 
Maginot-linjan kiertäminen Ranskalle. 

Liian vähän ja liian myöhään' 


Kuka tai mikä oli syynä näiden monivuotisten valmistusten 
tuloksettomuuteen? Eräässä englantilaisessa kuvauksessa, joka 
ilmestyi ,,Times'-lehdessä tammikuun 14 päivänä 1941, annettiin 
asialle psykologinen selitys; sen mukaan vaikuttivat ne monet 
vuodet, joiden aikana amerikkalaiset olivat tottuneet katsomaan 
sotatapahtumien epämiellyttäviä yksityiskohtia sivustakatsojen tur- 
valliselta näkökulmalta, ikäänkuin jonkinlainen ..suojarokotus' sitä 
käsitystä vastaan, että sota jonakin päivänä saattaisi koskea heitä 
itseään. ,He pitivät sotaa rumentavana ja hävettävänä sairautena, 
jonkinlaisena syyhynä, joka ei lainkaan tartu oikeisiin ihmisiin'. 
Sitäpaitsi syytettiin myöskin amerikkalaiselta taholta Amerikan 
kansan materialismia, sen hemmoiteltuja elämäntapoja, sen nousukas- 
maisuutta ja muodottomuutta, ja tavallisena selityksena viitattiin 
usein sitäpaitsi Amerikan rodulliseen epäyhtenäisyyteen ja eritoten- 
kin niiden Amerikan kansalaisten lukuisuuteen, joita jonkunlaiset 
veri- tai tunnesiteet yhdistivät viholliseen. Mutta kun sotaan 
valmistautumattomuuden todellinen laajuus tuli tunnetuksi, kävivät 
syytökset vieläkin konkreettisemmiksi. ,,Time' totesi alakuloisessa 
äänensävyssä jokaisen syyttävän jotakuta 'toista*. , Kenraali 
Thurman Arnold syytti suurteollisuusmiesten monopoolitaloutta. 
Salonkikommunistiset aikakausilehdet ,Nation' ja ,New Republic'* 
syyttivät kapitalismia "kokonaisuudessaan. Pääkirjoitusten kirjoittaja 
Westbrook Pegler syytti vuorityöläisiä. Hänen ammattiveljensä 
Walter Lippman osoitti sormellaan amerikkalaista ylellisyysteol- 
lisuutta, joka käyttäen häpeällisesti hyväkseen edullista markkina- 
tilannetta oli niellyt suunnattomia määriä sotatärkeitä raaka-aineita. 
Uusien vaalien vastustajat syyttivät niiden kannattajia ja päinvastoin. 
Kongressi syytti tuotantoministeriötä — ja päinvastoin. Liikemiehet 
syyttivät armeijaa ja laivastoa. Yhdysvaltain kansalaiset kirosivat 
kaikkia mahdollisia syntepukkeja. Lause liian vähän ja liian 
myöhään* = osoittautui liiankin todeksi eivätkä siinä auttaneet 
mitkään valitukset. 


Päättömyyttä 


Tapa, millä maa suhtautui sodan aiheuttamaan ensimmäiseen 
järkytykseen, muistuttaa puhdasta mielettömyyttä. Kuitenkaan ei 

tarkoituksemme ole ryhtyä tässä käsittelemään sotapsykoosin 
äärimmäisyysilmiöitä, jotka viettivät riemuvoittojaan elokuvissa, 
radiossa ja jazziteksteissä; sillä olisi epäoikeudenmukaista leimata 
irvikuvat tyypillisiksi. Aivan tarpeeksi mielettömiä olivat ensim- 
mäisten sotaviikkojen aikana sattuneet ilmahälytyspaniikkitapaukset, 
ja vakoilijain pelko, mitä uskomattomimpien huhujen levittäminen ja 
pelokkaiden hamstraajien rynnäköt tavaroita pullollaan oleviin 
liikkeisiin; varmasti tyypillinen oli se tapa, jolla koko väestö ryhtyi 
leikkimään sotaa ja totuttautui kauhujuttuihin, sillä se oli merkillinen 
sekoitus lapsellisuutta ja epäluuloisuutta, avuttomuutta ja pitkälle 
mennyttä yliorganisatiota, pelkoa ja kiihkomielisyyttä. Englantilaiset 
kirjeenvaihtajat vertasivat näiden ensimmäisten viikkojen hermojän- 
nitystä anteeksipyytävästi niihin hermonpurkauksiin, joita Englan- 
nissa oli esiintynyt sodan alussa, mutta Amerikassa esiintynyt 
hermokireys oli mittasuhteiltaan täysin epäeurooppalainen; ,,Colliers 
Weekly*'-lehti kirjoitti huolestuneena, että Amerikka ilmeisesti oli 
rajattomien mahdollisuuksien maa myöskin mitä tuli poroporvaril- 
lisiin päähänpistoihin. Ensimmäisien sotaviikkojen tunnelmaa voitiin 
verrata sen massapelon ilmauksiin, joka v. 1939 alussa valtasi useat 
Amerikan seudut ja joka sai alkunsa väärinymmärretystä kuunnel- 
masta, jossa käsiteltiin Marsin asukkaiden maapallolle suorittamaa 
hyökkäystä. Useaan otteeseen viitattiinkin tähän tapaukseen varoit- 
tavassa äänensävyssä. Seuraavat yksityiskohdat on lainattu 
amerikkailaisten aikakausilehtien joulukuun numeroista, useimmat 
sananmukaisina käännöksinä: 


»Paniikki alkoi maanantai-illan hämärissä (8 p. joulukuuta) pari 
tuntia Amerikan sodanjulistuksen jälkeen. Koko Tyynen valtameren 
rannikon väestö näytti saaneen hermokohtauksen, joka kesti 5 
päivää. San Fransiskossa peitettiin kaikkien julkisten rakennusten 
ensimmäinen kerros hiekkasäkeillä. Seattlessa kokoontui ensim- 
mäisen pimennyksen aikana yli kolme tuhatta kaupungin asukasta 
rikkomaan huonosti pimennettyjä näyteikkunoita. Poliisiosastoja 
hälyytettiin sammuttamaan pensaspaloa, josta väitettiin, että se oli 
sytytetty Seattlea kohti osoittavan nuolen muotoiseksi. Palokunta 
sammutti joillakin maan sisäosissa sijainneilla suurilla sahoilla 
puujätepolttimot, koska niitä ei voitu pimentää; jokainen polttimo 
vaati 25 tonnia raakaöljyä, ennen kuin ne jälleen saatiin syttymään 

ja niitä oli sammutettu enemmän kuin 500. Arizonan karjapaimenet 
laiminlöivät —karjalaumansa toimiakseen ilmavartioina. Texasissa 
koottiin nostoväkeä kuvitellun hyökkäyksen varalle. Nostoväkeä 
nimitettiin guerilloiksi, jokaisen jäsenen oli luovutettava yhteiseen 
käyttöön kivääri, 500 patruunaa ja täysinäisellä bentsiinitankilla 
varustettu auto, Liikenneonnettomuudet lisääntyivät Los Angelesissa 
kuusikertaisiksi. Radiolähetykset lopetettiin jokaisen väärän häly- 
tyksen ajaksi, toisinaan jopa 24 tunniksi peräkkäin, mikä vain 
pahensi = paniikkia; Lähetysten lopettamisesta vastuussa oleva 
kenraali vastasi kuuntelijain valituksiin: ,Hiiteen kaikki ajanviete. 
Kysymys on elämästä ja kuolemasta. Atlantin rannikolla annettiin 
ensimmäinen hälytys varhain joulukuun 9 p. iltapäivällä. New 
Yorkissa se epäonnistui täydellisesti, koska liikenne on siellä niin 
vilkas, että hälytyssireenien ääntä ei voitu kuulla. Myöskin väitettiin, 
että koko Amerikassa ei ollut tarpeeksi mustaa kangasta peittämään 
kaikkia New Yorkin ikkunoita. Kuitenkin kuultiin puhuttavan 
salaisesta ,,puolustustarkoituksia = palvelevasta — valaistussuunnite!- 
masta*, jonka oli määrä hämmentää -vihollislentäjät erikoisten 
valovaikutelmien avulla. Viralliset ohjeet olivat epäselviä ia 
ristiriitaisia. Pilvenpiirtäjien asukkaat olivat tuskin saaneet sen 
lohdullisen tiedon, että he olivat täysin turvassa teräs- ja sement- 
tiseiniensä sisällä, niin kauan kun he pysyttelivät neljä kerrosta 
ylimmän kerroksen alapuolella ja neljä kerrosta alimman kerroksen 
yläpuolella, kun eräs väestönsuojelun asiantuntija jo selitti, että 
98% New Yorkin kaikista rakennuksista ei ollut pomminkestäviä. 
Erään myöhemmin harjoitukseksi osoittautuneen hälytyksen aikana 
Bostonissa ei sekasorto olisi voinut olla suurempi, vaikka kaupunki 
olisi sijainnut etummaisessa taisteluvyöhykkeessä. New Yorkin 
valtiossa istuivat äidit päiväkausia koulujen läheisyyteen pysäköi- 
dyissä autoissaan, ollakseen vihollislentäjien ilmestyessä valmiina 
kuljettamaan lapsensa kotiin.'* 


Washingtonin keskuspuistossa kaatoi eräs kostonhaluinen kansa- 
lainen, joka ei voinut päästä japanilaisten itsensä kimppuun, kuuluisat 
japanilaiset — kirsikkapuut. Tenneseessä lähetti eräs € kujeilija 
metsähallitukseen anomuksen kuuden miljoonan japanilaisen kaata- 
misesta ja sai vastaukseksi, että japanilaisten rauhoitusaika oli 
päättynyt ja että metsästyluvat olivat tarpeettomia. Chicagossa 

suositeltiin kiinalaisille erään kiinalaisen sanomalehtimiehen antaman 
esimerkin mukaista jättiläismäistä merkkiä, johon anovasti oli 
tekstattu: , Kiinalainen reportteri, pyydän, en ole mikään japani- 
lainen. Niin monet itämaisin kasvonpiirtein varustetut viattomat 
kansalaiset joutuivat pahoinpitelyn uhreiksi, että lehdet julkaisivat 
kuvitettuja neuvoja eri rotutyyppien eroittamiseksi toisistaan; eräs 
viikkolehti julkaisi joulukuun keskivaiheilla valokuvia miellyttävistä 
kiinalaisista epämiellyttävän näköisten japanilaisten kuvien rinnalla 
ja esitti niihin liittyvissä teksteissä seuraavia tuntomerkkejä: , Vain 
hyvin harvat kiinalaiset käyttävät sarvisankaisia silmälaseja ... 
Japanilaiset puhuvat hermostuneesti, nauravat äänekkäästi ja 
aiheettomasti.'* Hamstrausvimma kohdistui ensimmäiseksi jauhoihin, 
sokeriin, säilykkeisiin ja autorenkaisiin (sokeri on siitä lähtien ollut 
kortilla, autonkumit on takavarikoitu). Washingtonissa myytiin 
kaikki kiväärit ja pistoolit muutamien päivien kuluessa loppuun — 
niitä aiottiin käyttää laskuvarjojääkäreitä vastaan. Kun urheilu- ja 
taloustarvikkeiden valmistaminen kumista kiellettiin, myi eräs New 
Yorkin urheiluliikkeistä yhden ainoan aamupäivätunnin kuluessa 
2000 tusinaa golfpalloa. Länsirannikolla katosivat taskulamput ja 
kynttilät kaupoista kokonaan, koko maassa alkoi esiintyä radio- 
vastaanottimien, jääkaappien, pölynimijöiden ja puutarhankasteli- 
joiden puutetta — jälkimmäisiä suositeltiin erinomaisena suojana 
palopommeja vastaan. Jotkut tavaratalot jakoivat ,vihollismaista*, 
siis ennen kaikkea Japanista ja Italiasta peräisin olevia tavaroita 
ilmaiseksi, tosin sillä ehdolla, että saajat käyttivät täten säästämänsä 
rahat sotalainan merkitsemiseen; tavarataloilla oli tähän varaa, 
sillä ne saivat suunnattomia voittoja pimennysverhoista, lapioista, 
hiekkasäkeistä, ensiapupakkausista ja kaikenlaisista mielikuvituk- 
sellisista ilmasuojelulaitteista; eräs yksinkertainen muotiliike val- 
misti tulenkestävästä lasista ja asbestista naisten hattuja, jotka 
sisältä oli vuorattu kylmyyttä ja kolauksia vastaan ja varustettu 
edessä taskulampulla, 


Sitäpaitsi hamstrattiin suurempia seteleitä, mikä antoi finanssileh- 
dille aiheen huolestuneisiin kirjoituksiin; eräässä ,New York Herald 
Tribunen'* pääkirjoituksessa ilmoitettiin tämän ,arveluttavan vim- 
man** jatkuvan; sen syyksi ilmoitettiin ,inflation pelko ja epäluulo 
Rooseveltin sodanrahoittamistekniikkaa kohtaan'. Mutta tämä ilmiö 


44 


kuuluu oikeastaan jo amerikkalaisen sotapsykoosin toiseen vai- 
heeseen, jonka aikana tavalliset amerikkalaiset näyttivät uskovan 
vähemmän mielikuvitukselliseen ja teoreettiseen pommi- ja vakoilu- 
vaaraan kuin oman läheisen ja hyvin uhatun elintasonsa puolusta- 
misen tärkeyteen. Ensimmäisten viikkojen isänmaallista hurmiota 
seurasi tavaton krapula. Odotetut tiedot tappiot tasoittavista suurista 
sotilaallisista kostohyökkäyksistä jäivät tulematta. Tunnelmaa ei 
lainkaan parantanut se, että meriministeri Knox ja niin tärkeä 
sotilasaiantuntija kuin Hanson Baldwin ilmaisivat mielipiteenään, että 
mitään laivastotoimia Japania vastaan ei ollut odotettavissa pitkiin 
aikoihin. Pettymyksen ja neuvottomuuden aiheuttama huono tuuli 
purkautui lopulta ja nosti tyytymättömyyden myrskyn vapaaehtoisen 
västönsuojelun järjestäjiä, pormestari La Guardiaa ja rouva Roose- 
veltia vastaan; heidän ,hätääntyneet vetoomuksensa, uhkauksensa 
ja varoituksensa olivat tehneet koko Amerikan naurunalaiseksi''; 
heidän välitön toimestaluopumisensa tyydytti amerikkalaisia yhtä 
, Suuressa määrin kuin voitettu taistelu, kuten Lontoon ,Times' 
hieman purevasti totesi. 


Propaganda paisutti muutamia vuoden vaihteessa tehtyjä poliit- 
tisia päätöksiä ikään kuin niiden avulla olisi saavutettu suuriakin 
voittoja, niiden joukossa kaukaisen idän yhtenäistettyä sodanjohtoa, 
,26-kansakunnan-sopimusta'', Douglas Nelsonin nimittämistä tuotan- 
todiktaattoriksi ja ennen kaikkea Rooseveltin viimeistä sotatalous- 
suunnitelmaa, , Suurinta toiveunien sotkua, minkä historia tuntee' 
(the greatest mess of wishful thinking in history). Tutkiessaan 
suunnitelman astronoomisia lukuja perinpohjaisesti eräässä kirjoituk- 
sessaan, Lontoon ,Economist*-lehti tuli siihen tulokseen, että se 
edellytti amerikkalaisen elintason laskemista Englannin kolmi- 
vuotisen sodan jälkeistä tasoa alhaisemmaksi ,Tahtomatta vähäisim- 
mässäkään määrin epäillä Amerikan kansan päättäväisyyttä, 
voitanee kuitenkin esittää kysymys, tulevatko amerikkalaiset 
kiristämään leipävyötään kireämmälle kuin me englantilaiset. 
Presidentin esittämiä lukuja on joko siis mahdoton saavuttaa 
todellisuudessa, tai sitten niihin päästään vain korottamalla hintoja 
paljon suuremmassa määrin, kuin mitä suunnitelmassa edellytetään.'' 
Tämä näyttää antavan tukea sille pelolle, jota Amerikassa aina 
hintojen koroituksesta alkaen oli ilmennyt yhä useammin: että 

nimittäin Rooseveltin tarkoituksena ei olisikaan aikaansaada so- 
tataloudellö välttämätöntä elintason alenemista verojen lisäämisen 
ja kulutuksen säännöstelyn avulla, josta hänelle voisi koitua sisä- 
poliittisia vaikeuksia, vaan ,salakavalasti** inflation avulla. Muistet- 
tiin kyllä, että hän oli usein itse varoittavasti viitannut inflatiopeik- 
koon; mutta eikö hän myöskin ollut vakuuttanut, että hän ei johtaisi 
Amerikkaa sotaan, ja eikö hän melkein viimeiseen saakka ollut 
yrittänyt — yhdistää tavanomaisen (liike-elämän menetelmiä = ja 
suurisuuntaista varustelua toisiinsa? Ne saavutukset, joihin hän oli 
päässyt ulkopoliittisella alalla ,,short of war*-toimenpiteillä, onnis- 
tuisivat hänelle ehkä taloudellisella alalla, jos hän käyttäisi , short 
of inflation''-keinoja, se oli kansan mielipide. 


Seitsemän vuotta ... 


Eräs amerikkalainen sanomalehtimies selitti äskettäin, että hänen 
maamiehensä olivat tarvinneet seitsemän viikkoa käsittääkseen 
joutuneensa kukin henkilökohtaisesti mukaan sotaan, tai, jatkaa 
hän, ,eikö se todellisuudessa kestänyt seitsemän vuotta?'* Monet 
amerikkalaiset ovat tottuneet laskemaan , toisen maailmansodan' 
alkaneen paljon aikaisemmin kuin syyskuussa 1939, ja kansan- 
omainen ajanlasku pitää Abessinian sotaa sen alkuna. , Seitsemän 
vuotta sotaa — emmekä vielä ole oppineet mitään!** valittaa amerik- 
kalainen moraalisaarnaaja, joka tahtoisi kitkeä lukijoistaan Roose- 
veltin nyttemmin niin kiivaasti sättimän laiskan omahyväisyyden. 
On —wvaikea kuvitella, minkälaista harjaantumusta sotilaallisessa 
ajattelussa nämä vuodet muka ovat antaneet amerikkalaille. Seit- 
semän vuoden ajan he ovat istuneet suuren maailmanteatterin 
turvallisimmalla ja mukavimmalla permantopaikalla. Seitsemän 
vuotta viikkokatsauksia ja propagandaelokuvia, jotka teknilliseltä 
tasoltaan olivat mitä täydellisimpiä, joissa kaikkia kauhumomentteja 
oli paisutettu äärimmäiseen saakka, joissa oli väsymättömien 
sotaselostajien puhumat tai kirjoittamat iskevät selitykset ja joissa 
näytettiin moitteettomia lähikuvia Abessinian, Kiinan, Espanjan, 
Suomen, Ranskan, Englannin. Afrikan, Balkanin ja Venäjän alueilla 
käydyistä taisteluista, kuolemasta ja hävityksestä. Seitsemän vuotta 
elokuvissakäyntejä; se, joka tunsi kyllästyvänsä, saattoi lähteä 
kotiin ja ottaa radiosta tanssimusiikkia. Seitsemän vuotta ihmettele- 

vää ja typerää ylimielisyyttä Atlantin toisella puolella elävien 
»Sukulaisparkojen* barbaarisia elintapoja kohtaan, "niistä parin viime 
vuoden aikana taloudellista nousukautta eläen, seitsemän vuotta 
» meillä sitä ei voi tapahtua* tunnelmaa. Ja seitsemän vuotta Roose- 
veltin politiikan lisääntyvän vaikutuksen alaista kannanottoa, -tur- 
vallisen välimatkan päästä ilmaistua omahyväistä ja ylitsevuotavaa 
sääliä tai paheksumista, minkä yhteydessä monet epäilemättä 
tunsivat halua auttaa, osallistua taisteluun ja olla itsekin sankareita, 
halua saapua Lontooseen Ppelastajina, Parisiin vapauttajina ja 
Berliiniin voittajina, halua tulla tämän ylpeän ja kiehtovan Vanhan 
maailman opettajaksi ja hallitsijaksi. Mikä unelma miljoonien pik- 
kutalojen, autojen, radiovastaanottimien ja jääkaappien omistajille, 
niille miljoonille, jotka olivat lopen kyllästytettyjä standardisoiduilla 
mukavuuksilla ja ilman toivoakaan suurista elämyksistä, mikäli ei 
oteta lukuun filminauhan tai kirjavaksi painetun kiiltopaperin 
tarjoamia elämyksiä. 

Presidentti Roosevelt, joka suuressa määrin omaa menestyk- 
selliselle —puoluepolitikolle — välttämättömän hienon psykologisen 
vaiston, on erittäin hyvin perillä siitä, kuinka äärimmäisen vastaan- 
ottavaisia nämä sarja-sivilisation köyhdyttämät mielet ovat suurille 
sanoille, voimakkaille tunteille ja villille ja vaaralliselle romantii- 
kalle, hän tuntee amerikkalaisten halun antautua alkukantaisten 
intohimojen ohjattavaksi ja kuljetettavaksi, ehkäpä hän itse tuntee 
samanlaista halua ja ehkäpä hän jopa tyydyttää tämän halun. 
Amerikkalaiset, sitten kun heidän tunteissaan kerran on tapahtunut 
välttämätön käänne, eivät ehkä koskaan voi antaa Rooseveltille 
anteeksi sitä, että hän leikki heidän tunteittensa horjuvaisuudella 
päästäkseen sodassa ylimmäksi määrääjäksi; toistaiseksi heitä 
kiusaa ennen kaikkea pelko, että se koetus, joka heidän nyt joka 
tapauksessa on kestettävä, olisi ehkä mahdollisesti vaatinut aivan 
toisenlaisia valmistuksia kuin ne, joihin Roosevelt antoi heille 
mahdollisuuden. 

MARSALKKA ANTONESCU: 
Poliittisia aforismeja 


Kansa ja valtio 

Ne kansat, jotka kirjoittavat historiaansa omalla sydänverellään, 

tekevät uskostaan itselleen temppeleitä ja uhreistaan sankareita. 
* 

Ne, jotka kuolevat velvollisuuttaan = suorittaessaan, jäävät 
pyhäinkuviemme rinnalle pysyvästi isänmaan loistaviksi ikoneiksi. 
* 

Sankarit ja marttyyrit ovat kansalle samaa kuin profeetat 
uskonnolle ja pyhimykset kirkolle. He ovat niitä renkaita, joiden 
avulla kansallisen olemassaolon ketju sulkeutuu. 

* 

Vain silloin kun tuntee historialliset oikeutensa voi kirjoittaa 

kansansa tahdon historian kirjaan. 
* 

Vain silloin kun antaa arvoa esi-isiensä uskolle, kun tuntee sen 
ja koettaa noudattaa sitä, vasta silloin ihminen tuntee, että hän ei 
ole yksin eikä heikko, ja vasta silloin eivät ohimenevät mullistukset 
voi häntä järkyttää. 

* 

Laskekaamme sydämellemme kolme käskyä: 

Yksimielisyys, järjestys ja työ! 

* 

Usko ja oikeudenmukaisuus, lainkuuliaisuus ja työteliäisyys, 
kunniallisuus ja tunnontarkkuus, järjetys ja inhimillisyys kaikissa 
isänmaamme palvelijoissa, korkeimmasta matalimpaan, muodostavat 
velvollisuuksiemme pyhän sarjan. 

» 
Perhe muodostaa yhteiskunnallisella alalla valtion pohjan. 
* 

Huomispäivän valtion kulmakivinä tulevat olemaan uskollisuuden 
laki, oikeudenmukaisuuden laki, kurin laki, työn laki, ankaran 
kasvatuksen laki, vaikenemisen laki, kansallisen yhteyden laki ja 
keskinäisen avun laki sekä kunnian laki. 

Kasvatus ja kulttuuri 


Kansan tulevaisuus piilee sen kulttuuriaarteissa, jotka menneisyys 
on kerännyt kirjojen lehdille ja viisauden oppeihin. 

Ja samoin kuin asuntoa ei voi rakentaa ilman harkintaa ja 
tiilikiviä, samoin on kirjoista saatavaa valistusta ja työn kuria 
pidettävä yksityisten persoonallisuuksien ja kansojen kehityksen 
kulmakivinä. 

* 

Kulttuuri on sivistyksen tuote, jota ei voida saavuttaa yhtäkkiä. 
Todellista kansallista kulttuuria ei luoda jäljittelemällä vierasta 
kulttuuria. Kansallisen kulttuurin on välttämättä kehityttävä kunkin 
valtion sisäisten tarpeiden puitteissa. 

Kulttuuri selvittää meille meidän kansallisen kutsumuksemnie 
muiden kansojen keskellä. 

Vain kulttuuri avulla me voimme vallata itsellemme maailmassa 
sen paikan, joka oikeudella ja kohtuudella meille kuuluu kiitos 
lahjakkuutemme, tahdonvoimamme ja sen fanaattisen uskomme, että 
mikään vieras kulttuuri ei voi riistää meiltä meidän maatamme, sillä 
siihen me uskomme ja siihen me tulemme ikuisesti uskomaan.. 

* 

Kulttuuri ilman sielua on kuin pilvien varjostama aurinko. Se 
loistaa, mutta se ei lämmitä. 

* 

Suuret kansat ja suuret kansanjohtajat saivat raivatuksi itselleen 
tien historiaan vasta sitten, kun kirjojen ja työn mahti oli avannut 
heille laajan näköpiirin tulevaisuuteen. 


Uuden maailman puolesta 
+ Uuden maailman johtotähtinä tulevat olemaan usko ja työ, 
uskollisuus ja kansanjoukkojen elämän tarpeiden tyydyttäminen 
oikeuksien oikeudenmukaisen jaon avulla. 
* 
Tänään kun maailma käy suurta kamppailuaan, tullaan kansojen 
tulevaisuudelle antamaan vuosisatoja kestävät suuntaviivat. 
Olkaamme valppaita, olkaamme niiden miesten arvoisia, jotka 
kuolevat isänmaan kohtalon puolesta, olkaamme romanialaisia. 
* 


Kaikilla kansoilla olisi oltava oma todella kansallinen uskontonsa, 
joka olisi pyhitetty kansakunnan uranuurtajille, sen sankareille ja 
veriuhreille, 

* 

Todelliset vallankumoukset ovat esillepyrkiviä aatteita, valon 

voittoja pimeydestä ja sekasorrosta. 


Oikeudenmukaisuus ja inhimillisyys 


Jokaiselle, jolla todella on oikeuksia, on myönnettävä ehdoton 
oikeus vaatia oikeuksiaan, ja jokaiselle, joka sitä vaatii on annettava 
hänen oikeutensa yrittämättä millään tavoin rajoittaa sitä. 

Oikeudenmukaisuutta harjoitetaan tosin kirjoitettujen lakien poh- 
jalla, mutta sitäpaitsi sen on noudatettava siveellisiä ja sielullisia 
lakeja. On varmasti epäoikeudenmukaista suosia joitakin toisten 
kustannuksella ilman että otetaan huomioon heidän ansionsa ja 
varsinkin ilman, että otetaan huomioon heidän varjopuolensa. 

Fi ole oikein, että joltakin kielletään ne oikeudet, jotka hänelle 
kuuluvat. Se joka vaatii oikeudenmukaisuutta, ei itse edeltäkäsin 
voi ? määritellä sitä. Oikeudenmukaisuus on pikemminkin jätettävä 
siihen tarkoitukseen valittujen viisaiden ja harkitsevien miesten 
punnittavaksi, jotka sitten rohkeasti ja päättäväisesti jakavat sitä 
niille, joille se kuuluu. 

* 

Jokaisen esimiehen on ihmiskunnan edessä huolehdittava alai- 
sistaan. Inhimillisyys ei saa puuttua sotapalveluksestakaan, jossa 
välttämätön kuri niin monissa tapauksissa pakottaa ryhtymään 
harvinaisen ankariin toimenpiteisiin. Alainen tulee vastaamaan 
osakseen tulleeseen inhimilliseen myötätuntoon työinnolla, esimiehil- 
leen —osoittamallaan luottamuksella ja sisäisellä mielenkiinnolla 
kaikkiin —suoritettavanaan oleviin tehtäviin Hän tulee ylpeänä 
tuntemaan, että häntä kunnioitetaan ihmisenä ja se tulee antamaan 
hänelle persoonallisuutta. Kaiken arvoisten esimiesten on joka 
tilaisuudessa ja alituisesti edistettävä tällaisia ailahduksia ja koetet- 
tava mahdollisuuden mukaan vahvistaa persoonallisen arvon tunnetta. 

* 

Me emme voi luoda mitään pysyvää, mikäli me emme kunnioita 

inhimillisyyden ja elämän lakeja. 

VÄÄPELI LUCIO HERRANZ DEL NOGAL, 
SININEN DIVISIOONA: 


Sotilaselämä 


Saattaako kukaan kotoisen elämänsä mukavuudessa saada edes 
aavistuksen siitä kuvannollisesta merkityksestä, joka piilee tuossa 
yksinkertaisessa sanassa , sotilas? Sitä ei saata kuvata kukaan, 
joka itse ei ole rintamalla tuntenut isänmaallista innostusta ja ollut 
valmis ryhtymään sen vaatimiin tekoihin. i 


Monet saattavat ehkä kyllä mielikuvituksensa avulla saada hie- 
noisen aavistuksen tuon sanan syvemmästä sisällöstä. Toiset ajat- 
televat sotilas-sanan yhteydessä vain enemmän tai vähemmän 
komeata univormua, joita näkee suurissa paraateissa. Mutta vain 
harvat tietävät, mitä sotilaana olemisen kunniakas ja vaivalloinen 
todellisuus merkitsee. 

Nämä harvat ovat rintamataistelijoita, jotka palaavat rintamalta 
sen kodin salaperäiseen rauhaan, jonka puolesta he ovat taistelleet. 
Harvasanaisella kaunopuheisuudella he palauttavat usein mieliinsä 
ne elämänsä tunnit, jotka he viettivät juoksuhautojen kylmyydessä 
taistellessaan isänmaansa pelastuksen puolesta. 

Sotilaana oleminen merkitsee sitä, että ei ole ruokaa, kun on 
nälkäinen, ei juomaa, kun on janoinen ja sitä, että on kannettava 
toverin kuormaa silloin kun itse on kuolemanväsynyt. 

Kun myrsky raivoaa ankarana, kun säälimätön sade tunkeutuu 
aina luihin ja ytimiin saakka, kun lumi kasaantuu vuoriksi, jotka 
uhkaavat tehdä etenemisen mahdottomaksi, kun lämpömittari 
näyttää 40 ja 50 astetta kylmää, kun inhimilliset olennot suojatta ja 
tuulesta ja tuiskusta huolimatta ajattelevat vain yhtä asiaa, isän- 
maansa puolustamista, silloin tiedetään, mitä sotilaana oleminen 
merkitsee. 

Sotilaita ovat ne, jotka märin vaattein hakevat suojaa juoksu- 
haudoista, joiden pohjalle on noussut pintavesi. Sotilaita ovat ne, 
jotka jäykistyneissä jäsenissään tuntevat, kuinka kuolemaan johta- 
vat kylmänvihat vähitellen leviävät. 

Repivät tuskat eivät oikeuta sotilasta poistumaan paikaltaan 
ennen kuin hänen vartiovuoronsa on ohi. Hän tietää varsin hyvin, 
että hän ei voisi vihollisen mahdollisesti hyökätessä liikahtaa 
askeltakaan paikaltaan, koska hänen jalkansa ovat paleltuneet; 
mutta hän ei myöskään unohda, että hänellä on oikeassa kädessään 
valmiina käsikranaatti ja että hänen on huudettava sana ,hälytys' 
taakse asemiin, Ehkä hänellä on.nälkä, ehkä hän ei ole saanut 
omaisistaan mitään tietoja. Mutta hän on valmis taisteluun. Hän on 
aina — tietoinen kunniakkaasta tehtävästään, hyökkää rohkeasti 
vahvimpienkin varustusten kimppuun, käyttää pistintään, ennen 
kuin vihollinen ehtii sitä tehdä . . . Konekiväärisuihkut pyyhkäisevät 
yli kuoleman kentän. Tykit jyrisevät kumeasti ja täyttävät ilman 
sähinällä ja viuhinalla, ja tuhannet särkyneet unelmat näyttävät 
kätkeytyneen tähän kiduttavaan meteliin. Rautaiset linnut laulavat 
viimeisen liverryksensä kuoleman kunniaksi, ja putoavat revittyyn 
maahan, jonka pinnalle laavakerroksen tavoin kerääntyy yhä lisää 
kiviä, hiekkaa, sirpaleita, raadeltuja ruumiita ja verta. 


Kaukana ilmestyy näkyviin mielikuvituksellisia varjoja, jotka 
miuistuttavat sodan jumalia. Niiden maahanpainautuneet ruumiit 
näyttävät pirstoutuneilta kuvapatsailta; ja kuitenkin niissä sykkii 
sydän, niillä on tunteva sielu ja ajattelevat aivot. Kouristuneet 
kädet käyttävät kivääriä. Taistelun tuoksinassa saattaa tuskin erot- 
taa heidän ääriviivojaan. Ruudinsavu, tomu ja multa, jota aivan 
lähelle putoilevat ammukset lakkaamatta nostavat ilmaan, tekevät 
hengittämisen tuskalliseksi. Mutta hän, sotilas, kestää kaiken ja 
odottaa nyt vain hyökkäyskäskyä. Vihollinen tulee! Sotilaan ajatuk- 
set, lihakset ja sydän jännittyvät yhdeksi ainoaksi teräsjouseksi, 
hän syöksyy kohti vihollista, ja nyt ei mikään pysty laimentamaan 
hänen hyökkäysintoaan, ei kaikkialle putoilevat kranaatit, eikä se 
matala vaikerointi, joka syntyy, kun hän edetessään joutuu kosket- 
tamaan kaatuneiden toveriensa ruumiita. Päinvastoin, piikkilan- 
kaesteeseen takertunut kuollut toveri kannustaa häntä, hänen 
rohkeutensa kohoaa huippuunsa. Hän ei ole enää mikään ihminen, 
vaan hän on yhtä ainoata villiä verenhimoa, joka riehuu hänessä 
niyrskyn tavoin ja saa hänet työntämään pistimensä viholliseen. 
Hän, sotilas, näkee vain vääryyttä kärsineen isänmaansa, omaistensa 
vaaranalaisen aseman, kodin, jossa hän ensi kertaa näki päivänvalon. 

Sotilaiden eteneminen jatkuu, Korkeat vuoret, vuolaat virrat, 
pölyiset tiet ja liejuiset polut jäävät vaivalloisesti taakse. Selkä- . 
reppu, kivääri, patruunataskut ja kaikki muut sotilaan varustuksiin 
kuuluvat esineet painuvat vähitellen hänen lihaansa. Väsymys käy 
ankarammaksi, jano repii hänen kuivat huulensa verille, nälkä 
heikentää häntä. Minkälainen on hänen mielialansa? Loistava! Hän 
laulaa. kaikista vaikeuksista huolimatta! Hän laulaa, unohtaakseen 
tuskat, laulaa rohkaistakseen heikkoja, laulaa, koska hän on yksi 
sen uuden sukupolven jäsenistä, joka on pelastava maailman. 

Sotilaalla on eräs keino väsymystäkin vastaan. Kuunnellessan ja 
tähystäessään vartiopaikallaan hän tuntee ylpeyttä saadessaan olla 
isänmaansa etumaisin puolustaja. Nukkuvien toveriensa, vanhempi- 
ensa, veljensä ja morsiamensa puolustaja, jotka kaikki odottavat 
häntä takaisin ja jotka ehkä juuri samalla hetkellä, saman tähti- 
taivaan alla kohottavat kätensä korkeimman puoleen ja pyytävät 
Häntä suojelemaan häntä kaikilta vaaroilta. 

Kun rauha sitten tulee, kun ruskettunut ja epävieraanvaraisten 
arojen ahavoittama sotilas vihdoinkin taas saa hengittää rakkaan 
kotiseutunsa ilmaa ja kun hän .näkee jalon päämääränsä toteutuneen, 
silloin koristavat hänen nuorta rintaansa ne kunniamerkit, jotka 
ovat osoitus hänen urhoollisuudestaan ja ne arpeutuneet haavat, 
jotka ovat mykkä osoitus voiton hinnasta. 


Tahto ja tarmo 


Mitä ihminen suurten ajatusten ohjaamana voi vaikuttaa, se elää 
ijankaikkisesti ja kantaa hedelmää, vaikka hänen nimensä olisikin 
unohdettu. 

Minä en voi koskaan kehoittaa nuorta miestä tutkimaan voimiaan, 
s. o. kykyään. Mieluummin tahdon sanoa: tutkki tahtoasi. Jos se on 
luja, niin voimia kyllä on riittämiin, ja jos nämä ovat riittämättömät, 
ei ole mitään menötetty, sillä yhdestä lujasta miehestä kasvaa satoja 
yhtäläisiä, ja nämä sadat työn suorittavat. 

J. W. Snellman, 
suomalainen kansallissankari ja tilosoti, 
1806—1881. 

RUHTINAS RAIMUND MONTECUCCOLI, 
ITALIALAIS-SAKSALAINEN SOTAPÄÄLLIKKÖ, 1605-1680 


Sotilaallinen käsikirja 


Sotataito on taitoa taistella hyvin, jotta voittaisi joko puolustusta- 
essaan itseään, mitä nimitetään puolustussodaksi tai hyökätessään, 
mitä nimitetään hyökkäyssodaksi tai sekä puolustaessaan että hyö- 
kätessään, mikä sitten on sekasotaa. Sotataito on kaikkia muita taitoja 
korkeampi; ilman sitä ei pieninkään seikka voi olla järjestyksessä 
eikä palvella rauhallista käytäntöä; isänmaa, vapaus, kansa ja itse 
kuninkaatkin antautuvat sotaisen urhoollisuuden suojelukseen. 

, * 

Kenraalin on ensi sijassa pyrittävä voittamaan sotilaidensa 
kiintymys. 

Sotilaat voittaa puolelleen, jos heitä vuoroin nimittää taistelutove- 
reiksi, vuoroin veljikseen, jos heitä puhutellessaan käyttää muita- 
kin heitä kunnioittavia nimityksiä, jos pitää kutsuja ja antaa niiden 
sotilaiden syötä ja juoda kanssaan, joille tahtoo osoittaa suosiotaan, 
jos itse on mukana toiminnassa ja osallistuu niihin töihin, rasituksiin 
ja kieltäymyksiin, jotka sotilailla on kannettavanaan, jos osoittaa 
kunnioitustaan niille, jotka helposti kestävät rasituksia, varsinkin 
koska jokainen heistä siten tietää, että heidän suorituksiaan pidetään 
silmällä ja edelleen jos henkilökohtaisissa asioissa on oikeuden- 
mukainen eikä puolueellinen ja jos rintamalla ollessaan aina on 
reippaalla mielellä ja iloinen sekä ilmaisee sekä vaatetuksellaan että 
sanoillaan ylpeyttä ja arvokkuutta. 

* 

Sotilaallisen kurin ohjaksia ei koskaan saa höllentää. Kun sotilaat 
näkevät, että heidän esimiehensä jakavat heidän kanssaan sodan 
vaarat ja rasitukset, kantavat he itsekin ne ilomielin. Olemmehan 
lukeneet kuvauksia siitä, kuinka monet sotapäälliköt pitämällä 
tiukasti kiinni sotilaallisesta kurista ovat läpäisseet suurissa vai- 
keuksissa ja saavuttaneet suuria voittoja, ja kuinka taas monet nvat 
joutuneet kärsimään häpeällisiä tappioita koska he olivat lai- 
minlyöneet sotilaallisen kurin; Mutta me emme ole koskaan lukeneet, 
että kurin säilyttäminen olisi johtanut jonkun taistelun menettämiseen 

tai jonkun yrityksen epäonnistumiseen; sama huomio on tehtävä 
tuhat kertaa, jos tahtoo, että siitä kerran olisi hyötyä, 

On mahdotonta, että sellainen henkilö, joka nauttii ylellisyydestä 
ja hemmoittelusta, voisi ajatella ja toimia miehen tavoin, sillä henkilö, 
joka viettää mukavaa ja nautintorikasta elämää, rakastaa elämää 
ja pitää sitä hyvin kallisarvoisena; sen vuoksi hän välttää vaaroja 
pysyäkseen hengissä. Mutta se, joka viettää toimeliasta ja työteliästä 
elämää ei anna sille niin suurta arvoa ja asettaa sen vaaroille alt- 
tiiksi, koska itse elämä on hänelle yhdentekevä. 

* 

Sotilaan on sanoissa, vaatteissa. ja teoissa esiinnyttävä vaatimat- 
tomasti. 

Sanoissa, jotta sotilaat eivät olisi mitään itserakkaita suunsoitta- 
jia, kuten sanotaan, ei mitään kerskailijoita eikä liioittelijoita, jotka 
juhlissa ja vieraspidoissa vaivoin pysyvät nahoissaan, kun on vihol- 
lisesta kysymys, mutta jotka tuskin voivat kestää vihollisen 
näkemistäkään silloin kun he joutuvat sen kanssa tekemisiin. Sillä 
on varmaa, että laiskimmat ja arimmat ja vaaroissa vähimmän 
rohkeat henkilöt lavertelevat eniten ja leikkivät kielellään taiste- 
luintoisinta. Sillä haukkuva koira ei pure; kelpo ihmiset ovat mukana 
teoissa mutta vaiteliaita ja rauhallisia ennen niitä, koska heidän 
urhollinen ja kaikkea lörpöttelyä halveksiva luonteensa säästää 
taisteluinnon itse taisteluun. 

Vaatteissa, sillä sotilaan on näytettävä sotaiselta, ei kultaan ja 
hopean valetulta, vaan innolla ja rohkeudella varustetulta. Tilly 
moitti julkisesti loukkaavin sanoin erästä upseeria, koska tämä oli 
pukeutunut liian kallisarvoiseen ja koristeelliseen pukuun. Oikea 
puku oikeassa paikassa ja oikealla ajallan; hovimies on jotakin aivan 
toista kuin sotilas; puku, joka soveltuu erinomaisesti naisseuraan 
ei sovi sotilaiden riveihin; leirielämä ei siedä hovin hienostunutta 
makua. Sotilaiden on siis parasta välttää silkkisiä vaatteita, naisel- 
lisia koristeita ja muita tarpeettoma esineitä, jotka eivät näytä sopivan 
yhteen terävien aseiden ja raskaiden rintahaarniskojen kanssa; 
muissa suhteissa vaatetuksen tule olla sopiva ja siisti, uusimman 
muodin mukaan liehuvilla sulilla korristettu. 

Teoissa, jotta sotilaat eivät tottelisi ainoastaan päällikkönsä 
komentosanoja vaan myöskin hänen viittauksiaan. Heidän on tahdot- 

tava mieluummin seurata kuin pohtia esimiestensä käskyjä, sillä 
johtajille ja sotilaille on annettu eri tehtävät; aseet ja rohkeus 
kuuluvat sotilaille kun taas johtajien huoleksi on uskottu päällikkyys 
ja sotilaiden ominaisuuksien valvominen; sotilaan tehtäviin kuuluu 
totteleminen eikä suinkaan johtajiensa käskyjen arvosteleminen; 
— tahto, sisu ja tottelevaisuus muodostavat yhdessä hyvän sotilaan. 

Sotilailta vaaditaan myöskin pidättyväisyyttä, jotta he eivät 
antautuisi mihinkään vväkivallantekoihin eikä ryöstöihin eivätkä 
tahraisi käsiään. Sotilaiden ei ole sallittava käyttäytyä raasti talo- 
nomistajia kohtaan ja heidän on noudatettava porvarillisia lakeja 
ollessaan kanssakäymisessä maan asukkaiden kanssa; rohkeus ja 
aseistus eivät saa tehdä sotilasta ylimieliseksi, sillä sotajoukon 
tulee olla talonpoikien kilpenä; kukaan ei saa varastaa toisten kanoja, 
ei koskea toisen karjaan eikä riipiä toisten viinirypäleitä, tuhota 
viljapeltoja tai vaatia öljyä, suolaa tai puita; sotilaan on oltava 
tyytyväinen palkkaansa ja hänen on aina käyttäydyttävä niin, että 
hänestä voidaan sanoa hänen aina olleen kunnon miehen. 

Palkinnot ja rangaistukset ovat ehdottoman välttämättömiä, jotta 
hyviä kannustettaisiin tekemään hyvää ja pahoja €estettäsiin 
pahanteosta. 

Koska sääliväisyys ja lahjat vain näennäisesti herättävät sota- 
joukossa rakkautta ja hiljalleen vähentävät sotilaallista ankaruutta 
ja kuria, niin ovat myöskin rangaistukset tarpeellisia, jotta ruumiin- 
rangaistuksen ankaruus pidättäisi huonoja aineksia suorittamasta 
ilkitöitä; sotilaallinen kuri vaatii laadultaan ankaria rangaistuksia, 
sillä voima piilee aseissa, jotka kerran oikealta tieltä harhauduttuaan 
ryhtyvät sortamaan, mikäli niitä itseään ei pidetä kurissa. Rangais- 
tukset ja pelko ojentavat sotilaita majoituspaikoissa; rintamalla 


olessa sen tekevät toivo ja palkinnot. 
* 


On olemassa suuri ero urhoollisuuden kunnioittamisen ja elämän 
halveksimisen välillä. Totta on, että sotainen kunto vaatii ruumiin- 
voimia ja ruumiillista riuskuutta ja että siellä, missä ihmiset ovat 
suurempia ja voimakkaampia, he myöskin paremmin soveltuvat 
sotapalvelukseen otettaviksi. Mutta sotaista kuntoa kansassa voidaan 
kasvattaa lakien, kasvatuksen, tottumusten, uskonnon, oikean 
kouluutuksen, kunnianosoitusten, kiitoksen, sen historian ja runoili- 
joiden, rangaistusten, leikkien ja elämäntapojen avulla. 

FERNANDO GALIANI, 
ITALIALAIS - RANSKALAINEN KIRJAILIJA, 1728—1787 : 


Ihmisen ja luonnon luomukset 


Vuoropuhelu 


Aatelismies: Jos omaa vilpittömyyteen perustuvan luonnollisuuden, 
hyveen antaman rohkeuden ja omasta vakaumuksesta pulppuilevan 
kaunopuheisuuden, niin silloin tempaa kuulijat mukaansa, koska 
heillä ei ole mitään aihetta epäluuloisuuteen. Uskokaa minua, narreja 
ja konnia on turha pelätä, sillä heidän todellinen minänsä tulee 
näkyviin enemmin tai myöhemmin. Sen sijaan on syytä pelätä 
kunnon miestä, joka on antanut johtaa itsensä harhapoluille; hän 
on rehellinen itseään kohtaan ja tahtoo hyvää, mutta valitettavasti 
hän erehtyy niissä keinoissa, joiden avulla hän koettaa hyödyttää 
kanssaihmisiään. 

Presidentti: Teidän käsityksenne mukaan olisi meidän siis annet- 
tava lurjusten mieluummin kuin hyveellisten henkilöiden hallita 
ihmisiä. 

Aatelismies: Sitä en suinkaan väitä, mutta tahdonpa osoittaa 
Teille, kuinka vaikeata on löytää todellisia suurmiehiä. Aivan 
vastakkaisten ominaisuuksien täytyy olla yhtyneenä suurmiehessä, 
sellaisten äärimmäisyyksien, joiden rinnakkain asettaminen tuntuu 
melkein mahdottomalta. Hänen on oltava täynnä kiihkeätä hyvän 
tavoittelemisen halua hyveellisen henkilön tavoin, mutta samalla 
hänen on omattava lurjuksen rauhallisuus, tahtoisinpa ' melkein 
sanoa välinpitämättömyys. Hänen on osattava tahtoa päättäväisesti, 
suorittaa tutkimuksia rauhallisesti ja odottaa kärsivällisesti. Tämä 
hipoo melkein mahdottomuutta. Luonto luo usein täydellistä, mutta 
on hyvin harvinaista, että se antaa kahdenlaisen täydellisyyden 
yhtyä samassa olennossa. 

Presidentti: Nyt olen samaa mieltä kanssanne. Minä palautan 
mieleeni sen hämmästyttävän määrän ihmisiä, jotka tahtovat tehdä 
hyvää, ja sen hyvin pienen joukon, jolle hyvän tekeminen todella 
onnistuu. Mutta sallikaa minun sanoa, että hyveellisen ihmisen 

innostus ei näytä minusta kovinkaan turmiolliselta. Minä myönnän, 
että hyveellinenkin ihminen saattaa joskus erehtyä. Mutta jo 
luonnollinen vaistokin ajaa kaikkia ihmisiä kohti totuutta, ja mikäli 
järki ei ole sydämen virheiden ja intohimojen sumentama, niin ei 
se totuus, josta tässä keskustelussa on kysymys ja joka on valtio- 
tieteiden tutkimuksen aiheena, ole mikään mielivaltainen totuus. Se 
ei mene yli meidän ymmärryksemme, ja sen käsittäminen on 
mahdollista, vaikka myönnänkin, kuten jo äsken sanoin, että se on 
vaikeaa ja monimutkaista ja että tämä totuus ei suinkaan ole niin 
päivänselvä, kuin mitä yleensä luullaan, vaikka tarkempi harkinta 
onkin aina osoittanut nämä luulot vääriksi. 

Aatelismies: Niin, totuus kätkeytyy, koska sen tilit meidän 
kanssamme eivät ole selvät. Se on petturi, jolla on velkoja joka 
puolella. Se on luvannut maksaa, se on antanut kaikille tieteille 
velkakirjoja, mutta ei ole lunastanut niistä yhtään, paitsi geomet- 
riassa, joka siitä huolimatta on jäänyt rutiköyhäksi. Mutta leikki 
sikseen. Te uskotte siis, että innostus, joka ei suuntaudu harhaan, 
€i myöskään ole vaarallinen. 

Presidentti: Niin, siltä minusta tuntuu. Minä pitäisin sitä pikem- 
minkin suorastaan hyödyllisenä, sillä ihmiset ovat hitaita ja pelok- 
kaita, todellisia tottumustensa orjia. Heitä pitäisi kannustaa hyvään, 
jonka näkee, eikä antaa heidän pysyä välinpitämättömänä. 

Aatelismies: Nuori ja hyvellinen kun olette, ette hämmästytä 
minua puheillanne. Vanhuus ja kokemukset tulevat kyllä muuttamaan 
mielipidettänne. Valtion hallinnossa tulee kysymykseen kaksi seikkaa: 
ne päämäärät, jotka asetetaan, ja ne keinot, joita käytetään näiden 
päämäärien saavuttamiseksi. Perämiehen taitona on laivan ohjaa- 
minen, Matkan suorittaminen on päämäärä, ja perämiehen on pakko 
käyttää määrättyjä temppuja tämän päämäärän saavuttamiseksi. 
Mitä taas tulee päämäärän valintaan, niin on Teidän myönnettävä, 
etta liiallinen innostus saattaa siinä suhteessa osoittautua vaaral- 
liseksi. 

Presidentti: Niin, sen minä myönnän, sillä erehtymisen vaara 
on olemassa. Mutta jos tämä päämäärä löytyykin sattumalta, tai 
jos totuus itsessään on päivänselvä ... 

Aatelismies: Juuri silloin on innostus vaarallisempaa kuin koskaan. 

Presidentti: Kuinka niin? 

Aatelismies: Koska kaikki ihmisten ohjaamiskyky, kaikki halli- 
tustaito samoin kuin perämiehen peränpitokin huipentuvat yhdeksi 
ainoaksi yksinkertaiseksi periaatteeksi: nil repente, ei mitään 
yhdellä iskulla. Jotta matka sujuisi hyvin, on tuulet otettava 
huomioon, Mutta jos laiva käännetään liian äkkinäisesti, niin 
tunkeutuu vesi luukuista sisään, ja laiva uppoaa aaltoihin. Sekä 
päämäärä että keinot raukeavat tyhjiin ja kaikki on menetetty. Ei 
riitä, että tiedetään, mihin laiva on ohjattava, vaan on myöskin 
osattava ohjata, ja ohjaaminen on vaikeaa, koska aina on koetettava 
välttää liian nopeita ja rajuja liikkeitä ja luovimalla vähentää sitä 
nopeutta, joka suoraan eteenpäin purjehdittaessa kohoaisi liian 
korkeaksi. Mutta koska suora tie aina on lyhyin, merkitsee tämä 
myös matkan pidentämistä ja ajan menetystä. Innostuneesta henki- 
löstä ei mikään ole vastenmielisempää kuin se. Sillä hän haluaa 
tehdä kaiken yhdellä kertaa, hän ei voi koskaan odottaa, hän 
suorastaan kiehuu ja riutuu malttamattomuudessaan. Olkaa siis 
varma siitä, että innostus ja valtionjohto ovat kaksi vastakkaista 
käsitettä, ja vaikka me itse saapuisimmekin tavoittelemamme 
totuuden satamaan — mikäli me sen löydämme — niin emme me 
kuitenkaan koskaan saa satamassakaan asettaa laivan toista kylkeä 
niin alttiiksi aalloille ja myrskylle, että se uppoaa. Pääsääntönä on: 
maihin silloin kun siihen on mahdollisuus, mutta maihin joka 
tapauksessa. 

Presidentti: Se on totta. Mutta ei siitäkään koidu mitään hyvää, 
että tuhlataan aikaa monien, usein liiallistenkin varovaisuustoimen- 
piteiden vuoksi. Olosuhteet muuttuvat, saattaa esiintyä yllättäviä 
tapauksia ja menetetty tilaisuus alkaa jälkeenpäin kaduttaa. 


Aatelismies: Enhän minä ole väittänytkään, että tyynellä ilmalla 
tulisi menetellä samoin kuin myrskyssä. Kaikkea voidaan liioitella 
ja kaikki liioittelu on pahasta. Mutta yleensä on voimassa sääntö: 
ei mitään yhdellä iskulla. Vältettäköön suurta aallokkoa, hillittäköön 
nopeutta ja etsittäköön syviä vesiä, mikäli ei tahdota joutua 
haaksirikkoon. 

Presidentti: Tuo pitää kyllä paikkansa määrätyissä tapauksissa, 
mutta: yleensä olen sitä mieltä, että kaiken on annettava kulkea 
luonnollista kulkuaan 


Aatelismies: Luonnollista kulkuaanko? Luontoon ei ole luottamista. 

Presidentti: Mitä, pitäisikö minun epäillä luontoa? 
Aatelismies: Miksipä ei? Ettekö ole muka huomannut, että se ei 


koskaan välitä meistä vähääkään, mutta että meidän velvollisuu- 
temme on välitää siitä? 


Presidentti: Oletteko tosissanne? 


Aatelismies: Varmasti. Luonto on jotakin ääretöntä ja määrit- 
telemätöntä. Se on luojansa arvokas luomus, Mutta mitä me 
olemme? Itikoita, atomeja, emme mitään. Tehkäämme vertailuja. 
Totta on, että luonto alati seuraa niitä lakeja, jotka luoja antoi sille 
epämääräiseksi ajaksi. Totta on, että se saattaa kaiken jälleen 
aikanaan tasapainoon, mutta meidän on turha jäädä odottamaan 
tätä paluuta takaisin tasapainoon. Me olemme liian vähäpätöisiä. 
Luonnon edessä eivät aika, paikka ja liike merkitse mitään, mutta 
me emme voi jäädä odottamaan, Älkäämme siis solmiko minkään- 
laista liittoa luonnon kanssa, sillä se osoittautuisi liian epätasaiseksi. 
Meidän tehtävämme täällä maan päällä on taistella luontoa vastaan. 
Katsokaa ympärillenne. Katsokaa viljeltyjä peltoja, harvinaisia 
kasveja, jotka on tuotu meidän ilmanalaamme, laivoja, ajopelejä, 
kesytettyjä eläimiä, taloja, teitä, satamia, patoja ja viertoteitä. Ne 
kaikki muodostavat sen vallin, jolla me taistelemme luontoa vastaan. 
Kaikki elämän mukavuudet ja melkeinpä koko olemassaolommekin 
ovat voittomme hedelmä. Sen vähäisen taidon ja järjen avulla, jonka 
hyvä Jumala meille antoi, me olemme ryhtyneet taisteluun luontoa 
vastaan, ja meidän onnistuu usein voittaa se ja hallita sitä asetta- 
malla sen omat voimat sitä itseään vastaan, Merkillinen taistelu, 
joka kuitenkin juuri siitä syystä tekee ihmisestä Jumalan kuvan. 


Presidentti: Tuo, mitä sanotte, on: antava minulle paljon ajat- 
telemisen aihetta. Kuitenkaan en aio salata Teiltä, että olin 
muodostanut itselleni aivan toisenlaisen maailmankatsomuksen. Minä 
uskoin, että luonto, mikäli sen annettaisiin toimia vapaasti, saattaisi 
kaiken tasapainoon, mikä on kaiken olevaisen luonnollinen tila ja 
ihmisellekin hyödyllisin. Uskoin, että on olemassa välttämätön ja 
luja järjestys, joka tulisi itsestään näkyviin tai olisi helposti löydettä- 
vissä, jos vain ihmiset lakkaisivat tekemästä sille väkivaltaa ja 
rajoittamasta sitä tuhansilla säännöksillä. Sen tähden uskoin myös- 
kin, että onnen rakentamisessa saatettiin onnistua vain silloin, kun 

se laskettiin kolmen peruspilarin, luonnon, vapauden ja tasapainon 
varaan. 

Aatelismies: Mikään ei ole niin totta ja samalla niin päin mäntyä. 
Metafyysillisesti ajattelevalle järjelle on päivänselvä totuus, että 
vapaa luonto pyrkii tasapainoon, se on totuus, koska sekä sen syyt 
että seuraukset ovat selvästi havaittavissa, mutta ihminen ei ajattele 
aikakausien pituutta, hän täydentää jotenkuten epäsäännöllisyydet 
ja käyttää korvikekäsitteitä, jotka muuten ovat todellisia ainoastaan 
ajatusmaailmassa. Mutta tuo, minkä sanoitte, on käytännössä aivan 
väärin, sillä heti kun ihminen alkaa toimia, muuttuu hän yhtä 
pieneksi ja heikoksi, kuin joku aivan tavallinen viiden jalan mittainen 
eläin. Vasta silloin hän havaitsee rakennelmansa haurauden, elä- 
mänsä lyhyyden, tarpeittensa vaihtelevaisuuden ja pienimpienkin 
epätasaisuuksien epämukavuuden, Hän huomaa, että hän ei voi 
korvata, ei tuhota mitään, joutumatta sen vuoksi kärsimään tai 
kuolemaan ... j 

Me emme saa jättää luontoa pitämään huolta inhimillisistä 
pikkutarpeistamme. Siihen se on aivan liian arvokas. Antakaamme 
sen ohjata suuria liikkeitä, suuria valtiollisia mullistuksia, suuria 
aikakausia, . sekä taivaankappaleiden ja alkuaineiden liikkeitä. 


Euroopan voitto 


Barbaarien karkoittaminen Euroopasta merkitsee lämpimän myö- 
tätunnon heräämistä sydämien välille, eurooppalaisen veljesrak- 
kauden heräämistä. Antakaa tulivuoren purkautua ilon viinitarhojen 
Ja rauhan viljapeltojen yli. Ei koskaan saisi ajatella sitä, mitä rauha 
tulee maksamaan. Sen syntymiseen liittyy taisteluja ja tuskia. 
Kuinka suuri onkaan tämä Eurooppa, jonka kurjuuskin johtaa onneen. 
Euroopan on taisteltava ja vuodettava verta, jotta se vihdoinkin — 
sillä niin lähellä me olemme voittoa — voisi panna miekat syrjään 
ja viirit liehumaan isiemme haudoilla, meidän haudoillamme. 

Henrik W ergeland, 
norjalainen runoilija 
1808—1845. 

FRIEDRICH VON GENTZ, SAKSALAINEN 
SANOMALEHTIMIES JA POLITIKKO, 1764—1832 : 


Vapaudesta 


Aikana, jolloin mitä hirveimmät maanjäristykset myllertävät 
poliittista maailmaa, aikana, jolloin melkein koko Euroopassa 
vallitsevat vastakkaiset, yhtäällä rauhallisemmat ja toisalla kii- 
vaammat, yhtäällä tuskin kehittyneet, mutta toisaalla mitä 
kaameimpia ilmenemismuotoja saaneet käsitykset vapauden ole- 
muksesta ja arvosta ovat johtaneet toisen puolen ihmiskuntaa 
taisteluun toista puolta vastaan, on jokaisen ajattelevan ihmisen 
aivan välttämätöntä, jopa suorastaan velvollisuuskin selvittää itselleen 
tarkasti oma kantansa asiassa. Ja ennen kuin hän uskaltaa korottaa 
heikon äänensä tässä suuressa kiistelyssä, joka askarruttaa niin 
monien ihmisten aivoja, johon liittyy nitn monenlaisia harrastuksia 
ja jonka päättymistä koko kiihtynyt maailma odottaa, on hänen 
mitä vakavimmin tarkistettava kaiken poliittisen ajattelun peruskäsit- 
teet ja pyrittävä kaikin voimin selvittämään ne itselleen. Absoluuttista 
vapautta tavataan vain luonnontilassa elävillä kansoilla, sillä siellä 
ihmiset eivät tunnusta mitään muuta tuomaria kuin itsensä, siellä 
eivät mitkään sopimukset heitä sido, ei mikään ulkonainen mahti 
omaa valtaa määrätä heitä. Siellä he nauttivat yksin, kärsivät yksin, 
toimivat yksin, toteuttavat päämääränsä yksin, kohtaavat vaarat 
yksin ja siellä ei heidän vapauttaan rajoita mikään muu kuin se, 
minkä heille sanelee sisäinen moraalinen laki tai ulkonaisesti ne 
rajat, jotka heidän omat fyysilliset voimansa heille asettavat. Kenen- 
kään muun tahto ei pysty heitä kahlehtimaan. Luonnonihminen on 
rajaton herra ja kuningas kaiken sen yli, minkä hän pystyy itselleen 
hankkimaan, luomaan tai tekemään. Jos hänen onnistuu pelastaa 
itsensä sokealta sattumalta, jos hän pystyy puolustautumaan hyök- 
käystä vastaan, niin ei maailmassa ole enää mitään, mikä voisi 
rajoittaa hänen riippumattomuttaan. 

Jos rajaton vapaus olisi ihmisen ainoa tai edes likimain ensim- 
mäinen elämänedellytys, luulisi ihmisen kiihkeimpänä toiveena ja 
korkeimpana pyrkimyksenä olevan saada tätä olotilaa jatkumaan 
ikuisesti. Onko se ihmisen päämäärä, onko se hänen kutsumuksensa? 

— Jokainen ihminen närkästyy tällaisesta kysymyksestä. Ikuinen 
lapsuus olisi siedettävämpi kuin ikuinen luonnontila. Vapaa luon- 
nonihminen on sidotumpi kuin mikään orja. Vaikka hänellä ver- 
taistensa joukossa ei ole ketään herraa, tyrannisoivat häntä sensijaan 
sekä eloton luonto että luontokappaleet. Vaikka kenelläkään ei 
olekaan oikeutta määrätä häntä, on hänen joka hetki vapistava 
häntä lähestyvän vahvemman olennon väkivallan edessä. Hänellä 
ei siis ole mitään todellista iloa rajattomasta vapaudestaan. Yksin 
ollessaan hän ei voi hankkia mitään, ei keksiä mitään eikä suorittaa 
mitään. Juuri siksi, että hänen vapautensa sisällyttää kaiken itseensä, 
ei se myöskään suo hänelle mitään. Hänen vaistonsa, hänen tar- 
peensa, hänen taipumuksensa ja hänen järkensä pakoittavat kaikki 
yhdessä hänet luopumaan tästä olotilasta. 

Niin pian kun ihminen solmii suhteita kanssaihmisiinsä, tulee tästä 
absoluuttisesta vapaudesta loppu. Sellaisista suhteista koituvia luke- 
mattomia etuja hän ei suinkaan voi saada ilmaiseksi: hänen on 
ne ostettava. Hänen on luovuttava osasta luonnollista vapauttaan 
voidakseen sen jäännöksellä kartuttaa onnellisuuttaan, sivistystään 
ja sisäistä ja ulkonaista täydellisyyttään. 

Porvarillinen vapaus sanan laajimmassa merkityksessä merkitsee 
loppujen lopuksi aivan samaa kuin luonnollinen vapaus sen jälkeen 
kun siitä on vähennetty se osa, jota uhraamatta minkäänlainen 
yhteiskunnallinen sopimus ei voi olla jatkuvasti voimassa. Mutta 
yhteiskunnallista sopimusta ei tavata missään erillisenä laitoksena. 
Siellä missä se on solmittu, siellä on määritelty myöskin ne olo- 
suhteet, ehdot ja rajoitukset, joiden nojalla se jollakin määrätyllä 
seudulla ja jonakin määrättynä ajanjaksona saattaa pysyä voimassa. 
Ottaen huomioon kaikki nämä määräykset nimitetään porvarillista 
yhteiskuntaa valtioksi. Yksityisten henkilöiden vapaus valtiossa on 
poliittista vapautta. Poliittinen vapaus on lähemmin määriteltynä 
porvarillista vapautta. Poliittinen vapaus on siis luonnollista va- 
päutta, se jälkeen kun siitä on eroitettu se määrätty osa, jonka eroit- 
taminen on välttämätöntä valtion olemassaololle. 

Tämä yksinkertainen määritelmä osoittaa jo ensimmäisellä sil- 
mäyksellä, mikä oleellinen yhdenmukaisuus ja mikä oleellinen ero 
vallitsee luonnollisen ja poliittisen vapauden välillä. Poliittinen 
vapaus ei ole mikään erikoinen laji tai luokka vapautta. Se itse 

on luonnollista vapautta sellaisena kuin sen määrättyjen olosuhteiden 
vallitessa on oltava. Mutta juuri tästä ilmenee poliittisen vapauden 
erikoisluonne. Poliittisen vapauden suhteen on aina kysymyksessä 
määrä, suuruus ja suhde. Kysymys on suuremmasta tai pienemmästä 
määrästä poliittista vapautta. Mitään ei voi koskaan määrätä oikein 
tarkasti eikä edes ajatella tarkasti ottamatta laskuissaan huomioon 
jotain muuta. Sanalla sanoen: Poliittinen vapaus ei ole mitään abso- 
luuttista vapautta, vaan se on suhteellinen käsite. 

On todella ihmeteltävää, kuinka paljon pahaa loogilliset erehdyk- 
set ovat aikaansaaneet maailmassa, kun ne ensiksi ovat päässeet 
rajattomasti leviämään käytännön elämään. Kunpa ne ihmiset, jotka 
ovat vuodattaneet verivirtoja vapauden edestä ja usein järkyttäneet 
yhteiskunnallisten suhteiden kaikkia peruksia, olisivat edes yhden 
ainoan kerran kohottautuneet epämääräisten käsitteiden sekasorrosta 
ja sumusta, kunpa he edes yhden ainoan kerran olisivat vakavasti 
kysyneet itseltään: mitä on tämä vapaus, joka käyttää niin hir- 
vittäviä välikappaleita päästäkseen valtaan? Kuinka paljosta kur- 
juudesta ihmiskunta olisikaan säästynyt, kuinkä monilta mullistuk- 
silta olisivatkaan säilyneet mitä kukoistavimmat valtiot. Poliittista 
vapautta on kansojen mielipiteissä ja niiden opettajien lyhytnäköisissä 
tai petollisissa järjestelmissä ammoisista ajoista alkaen käsitelty 
ikäänkuin jotakin itsenäistä perusvoimaa, jotakin erikoista ja sala- 
peräistä poliittista alkuperustetta, sanalla sanoen ikäänkuin jotain 
salatieteiden alaan kuuluvaa käsitettä. Sen, kuten muidenkin hämä- 
rien, rajattomien ja mystillisten käsitysten vaikutus ihmismieliin 
muodostui juuri tästä syystä niin suureksi, tai jos olosuhteet sen 
sallivat, niin hirvittäväksi. Juuri tästä syystä siitä tuli kaikkien 
rahvaanlevottomuuksien — taisteluhuuto, jokaisen kunnianhimoisen 
kapinoitsijan tunnussana. Kaikki ne, jotka kuvittelivat edistävänsä 
vapautta saattamalla valtiot luhistumaan ja svöksemällä suuret ihmis- 
joukut hätään ja kurjuuteen, olivat itsetiedottomasti enemmän tai 
vähemmän sen mielettömän suunnitelman lumoissa, jonka 'tarkoi- 
tuksena on istuttaa luonnonvarainen vapaus porvarilliseen yhteiskun- 
taan. He polvistuivat ainoastaan siksi sen hirviön edessä, jonka he 
aikoivat asettaa valtaistuimelle, että he eivät koskaan olleet katsoneet 
sitä terävästi silmiin; vain siksi, että he eivät tunteneet sitä epä- 
jumalaa, jonka edestä maailman kaikkien muiden jumalien oli määrä 
väistyä, uhrasivat he sille miljoonia uhreja. — 

